Nakon BG, NI, NS i ČA, Startit Karavan se nastavlja sledećeg proleća – Startit\nNakon BG, NI, NS i ČA, Startit Karavan se nastavlja sledećeg proleća\nPosetom pet fakulteta u četiri grada prvi deo najnovijeg projekta SEE ICT ekipe, Startit karavan, zvanično je završen za ovu godinu.\nTurneja Starti karavana trajala je od 22. novembra do 12. decembra, a cilj ovog puta bio je da se studentima tehničkih fakulteta direktno približimo ideju tehnološkog preduzetništva.\nNaročito zadovoljstvo predstavlja činjenica da su i studenti u gradovima gde ima manje aktivnosti ovog tipa, u Novom Sadu, Nišu i Čačku, imali priliku da čuju više o ovoj temi.\nStudenti su imali priliku da iz prve ruke saznaju osnovne podatke o startap zajednici u Srbiji, kako bi stekli svest da postoji već određena scena i da ljudi već rade dobre i inovativne stvari, da nisu ludi ako i sami pomišljaju da probaju nešto.\nPričali smo im i o programima koje organizujemo za obrazovanje o tehnološkom preduzetništvu, pre svega Startap Akademiji, a doveli smo im i goste koji su već ostvareni u svojim preduzetničkim karijerama, koji su preneli svoja iskustva i pouke — Vuka i Vukašina iz TruckTrack-a, Iliju Studena iz A51, Nebojšu Matića iz Mikroelektornike.\nNajveće iznenađenje smo doživeli u Čačku gde nas je u punoj sali dočekalo preko 50 studenata FTN-a ali i predsednik opštine i mnogi profesori ovog fakulteta. Trenutno ne znamo ni za jedan startap iz ovog grada, ali ćemo rado nastaviti da pomažemo ovoj sceni u nastajanju i u budućnosti.\nStartit Karavan se realizuje uz podršku Nemačke agencije za međunarodnu saradnju i namera nam je da krajem februara obiđemo još pet fakulteta i tehničkih škola u Srbiji — ukoliko želite da dođemo na vaš fakultet i u vaš grad, javite nam se.


Na prvom Savetovanju iz oblasti zaštite na radu u BiH, koje je počelo danas u Tesliću, biće razmenjena iskustva sa inženjerima ove oblasti iz Srbije, Slovenije, Crne Gore, Hrvatske i Makedonije, što će poslužiti za izradu Strategije zaštite na radu u Srpskoj, rekao je predsednik Udruženja inženjera zaštite na radu Banjaluka Nikola Šobat.\nOn je istakao da je neophodno napraviti analizu i primenu aktuelnog Zakona o radu u Srpskoj i pratećih akata, navodeći da je u Republici Srpskoj u prva tri meseca ove godine smrtno stradalo pet radnika na radu.\n- Smrt radnika je nešto najtragičnije što se može dogoditi, a evidentirano je i povećanje za osam više poginulih radnika u prošloj u odnosu na 2017. godinu - rekao je Šobot novinarima pred početak ovog savetovanja.\nPredsednik Saveza sindikata Republike Srpske Ranka Mišić rekla je da je na kongresu tog sidnikata usvojena rezolucija o potrebi da se zajedno sa socijalnim partnerima donese Strategija zaštite na radu u Republici Srpskoj.\n- Činjenica je da je to oblast o kojoj se malo priča u javnosti osim kada se dogodi smrtni slučaj na radu ili teška povreda, i to nije dobro - rekla je Mišićeva.\nOna kaže da navedeni dokument treba da donese i odgovarajuće promene u oblasti zaštite zdravlja radnika u Srpskoj, a time i postojećeg Zakona o zaštiti zdravlja na radu usvojenog 2008. godine, koji je delimično izmenjen 2010. godine.\nPrema njenim rečima, zakon u suštini nije loš samo se ne sprovodi, odnosno poslodavci izbegavaju obaveze i štancaju akt o proceni rizika na radnom mestu.\n- Da li je to zaista odgovarajući dokument, da li ga je izradila kompetentna agencija, da li je tim aktom ukazana i uklonjena opasnost određenog radnog mesta, to je pitanj - rekla je Mišićeva.\nOna očekuje da sa ovog savetovanja ode jasna poruka poslovnoj zajednici da ulaganje u zaštitu zdravlja na radu nije trošak već investicija.\nPredsednik Saveza samostalnih sindikata BiH Selvedin Šatorović rekao je da je u Federaciji BiH nesprovodiv postojeći Zakon o zaštiti na radu, koji je iz 1990. godine sa kaznenim odredbama u jugoslovenskim dinarima.\nOn je naveo da je sindikat na vanrednom zasedanju kongresa održanog prošle godine u Zenici, uspeo da ovaj problem pokrene sa mrtve tačke i da se on nađe pred zakonodavnim organima FBiH.\nPredsednik Udruženja za unapređenje zaštite na radu FBiH Zuhtija Mahmutović naveo je da je u ovom entitetu i dalje na snazi stari zakon iz 1990. godine, s obzirom na to da je novi zakon usvojen na poslednjoj sednici Parlamentarne skupštine FBiH, ali da se čeka odluka Doma naroda.\nPrvo Savetovanje iz oblasti zaštite na radu u BiH održava se u hotelu "Kardijal" u Banja Vrućici kod Teslića.\nOvaj dvodnevni skup organizuje Udruženje inženjera zaštite na radu Banjaluka u saradnji sa Savezom sindikata Republike Srpske, Savezom samostalnih sindikata BiH i Udruženjem za unapređenje zaštite na radu iz Sarajeva.


SAD i NATO spremni da nastave dijalog sa Rusijom - Politički.rs\nSjedinjene Američke Države i NATO su spremni da nastave recipročni dijalog sa Moskvom, navedeno je u saopštenju Stejt departmenta, posle telefonskog razgovora američkog državnog sekretara Entonija Blinkena i generalnog sekretara Alijanse Jensa Stoltenberga.\n“Sjedinjene Države i NATO su spremni da se ponovo sastanu sa Rusijom i posvećeni su kontinuiranoj diplomatiji i recipročnom dijalogu”, rekao je portparol američkog Stejt departmenta Ned Prajs u pisanoj izjavi.\nOn je naveo da su Blinken i Stoltenberg razgovarali telefonom kako bi prodiskutovali o daljim koracima nakon sastanka Saveta NATO-Rusija 12. januara, preneo je danas TASS.\nMinistarstvo spoljnih poslova Rusije objavilo je 17. decembra 2021. nacrt sporazuma o bezbednosnim garancijama izmedju Rusije i Sjedinjenih Država i nacrt sporazuma koji osigurava bezbednosti Rusije i država članica NATO-a.\nKonsultacije o tom pitanju održane su u Ženevi 10. januara, nakon čega je usledio sastanak Saveta Rusija-NATO u Briselu 12. januara i sednica Stalnog saveta Organizacije za evropsku bezbednost i saradnju (OEBS) u Beču 13. januara.\nZapad i Kijev optužuju Rusiju da priprema “invaziju” na Ukrajinu.\nPortparol Kremlja Dmitrij Peskov rekao je da su takve tvrdnje “prazne i neosnovane”, koje služe kao izgovor za eskalaciju tenzija, ističući da Rusija ne predstavlja pretnju bilo kome.\nPeskov, međutim, nije isključio mogućnost provokacija koje imaju za cilj opravdanje ovakvih navoda i upozorio je da će pokušaji upotrebe vojne sile za rešavanje krize na jugoistoku Ukrajine imati ozbiljne posledice.\nTagged: DIJALOG, NATO, RUSIJA, SAD


MIG CONTINUUM™ – Refit inženjering\nVi ste na: NaslovnaMIG CONTINUUM™\n27/04/2016 No Comments Uncategorized Jelena\nMiller Electric Mfg.Co. je proširio svoju ponudu na Continuum™-industrijski sistem za MIG zavarivanje sa dodatnim opcijama na samom izvoru napajanja, nove procese i programe, mogućnosti za upravljanje informacijama za poboljšanje performansi zavarivanja. Nova generacija aparata za zavarivanje povećava produktivnost kroz kvalitet šava, jednostavnost upotrebe i fleksibilnost sistema. Continuum™ sistem pruža izuzetne performanse luka koje se ogledaju u manjem rasprskavanju i kvalitetnijem šavu kako na tankim tako i na debelim materijalima.\nNajnoviji dodatak ove ponude Continuum™ 350 daje 350 ampera na 100% radnog ciklusa, dok Continuum™ 500 generiše 500 ampera na 100% radnog ciklusa. Oba uređaja su dizajnirana za izuzetan start i stabilnost električnog luka kako bi operateri za zavarivanje različitih veština stvorili kvalitetne varove kako na tankim tako i na debelim materijalima. Continuum™ 350 i Continuum™ 500 imaju nove funkcije kao što je Versa-Pulse™ gde brzi, mali unos toplote i malog rasprskavanja rezultira bržim zavarivanjem i većoj produktivnosti za poluatomatsko i automatsko zavarivanje, obično se koristi na tanjim materijalima do 6 mm. Funkcija Accu-Pulse™ aplikacija omogućava poboljšano upravljanje i preciznu kontrolu luka, bolju penetraciju i manje rasprskavanje, čime se javlja ušteda materijala. Softwerska funkcija RMD™ predstavlja regulisano deponovanje materijala putem precizno kontrolisanog transfera kratkog spoja-metod detekcije kada će se kratki spoj prekinuti, a zatim ragovati na ove podatke menjajući jačinu struje. Ova funkcija omogućava veću penetraciju kod debljih materijala (6-8 mm) i zahteva znatno manji unos toplote čime se sprečavaju deformacije.\nPotpuno novi dizajn izvora:\nPametan i moćni digitalni dizajn ima brz odziv potreban za dostavljanje najviših performansi zavarivanja, samim tim dajući bolje rezultate. Razvijen kao platforma koja treba da ispuni trenutne i buduće potrebe za integrisanim proširenjem kapaciteta. Sistem upravljanja zavarivačkih informacija Insight Core™ (standardni) i Insight Centerpoint™ (opciono)-poboljšanje procesa zavarivanja kroz povećanje produktivnosti, povećanja kvaliteta zavarenog spoja kao i upravljanja troškovima.\nPotpuno novi dizajn dodavača žice:\nTru-Feed™ tehnologija omogućava precizne operacije dodavača čime se dobijaju stabilne performanse luka. Novi motor sa nižim nivoom inercije obezbeđuje brži odziv za najbolji start električnog luka koji počinje sa najmanjom količinom rasprskavanja. Izbalansiran pritisak pogona samog dodavača dovodi do konzistentnog dodavanja čime se dolazi do boljih performansi zavarivanja.\nPrednosti Continuum™ sistema ogledaju se u intuitivnom korisničkom interfejsu koji ga čini jednostavnijim za korišćenje, jednostavan za podešavanje i prilagođavanje sa minimalnom obukom, mogućnost daljinskog povezivanja čime se podešavaju parametri zavarivanja sa bilo kog mesta na svetu preko interneta, jednostavno ažuriranje nadogradnje, konfiguracije podešavanje aparata….\nZavarivačka inteligencija – poboljšanje operacija zavarivanja povećanjem produktivnosti, poboljšanjem kvaliteta šava i kontrolisanjem potrošnje sa Insight Core™ (standard) i Insight Centerpoint™ (opciono) sistemima za upravljanje informacija. Insight Core™-pojednostavljen, podatak šava baziran na internet rešenju da prikuplja, brzo prenosi informacije na bilo koji uređaj na svetu. Insight Centerpoint™-napredna tehnologija realnog vremena daje povratne informacije čime se omogućava zavarivaču kontrola postupka zavarivanja čime se povećava kvalitet i efikasnost postupka.\nContinuum™ sistem prihvatljivije kontrole i fleksibilnijeg sistema za korisnike, nudi kompanijama mogućnost zavarivanja u zahtevnim aplikacijama čime na taj način stiču konkurentsku prednost.


Nov režim saobraćaja oko Malog mosta - Pirot Plus Online\n17. oktobar 2012. 10:15 Gradska hronika Pirot Plus Online\nDruga faza izmene režima saobraćaja zbog radova na izgradnji Malog mosta planirana je za sutra. Prema rečima Zorana Arizanovića stručnog nadzora na izgradnji mosta, neće doći do potpune obustave saobraćaja tako što je sa izvođačem radova postignut sporazum da jedna kolovozna traka ostane u funkciji\n- Saobraćaj iz pravca mosta Gazela, odvijaće se jednom trakom preko Malog mosta, što znači da će biti režim saobraćaja kao i do sada. Iz pravca Tigra koristiće se alternativni pravci, preko ulice Svetozara Miletića. Što znači da će se prema mostu Gazela izlaziti preko tri ulice i to Radničke, Đure Đakovića i Dimitrija Tucovića. Tu treba obratiti pažnju jer je izmenjen prioritet saobraćajnica tako da sada ulica Đure Đakovića ima prednost uodnosu na Zanatlijsku. Ovaj režim saobraćaja važiće narednih 20 dana. Jednosmeran režim saobraćaja odvijaće se samo od ulice Radničke do ulice Kapetana Karanovića.-kaže Arizanović.\nU toku je postavljanje odgovarajuće signalizacije i sigurnosne ograde kako bi se stekli uslovi da se radovi nastave na desnoj obali Gradašničke reke. Prema utvrđenoj dinamici radovi na izgradnji Malog mosta trebalo bi da budu završeni do 20. decembra, dodaje Arizanović.


JU „Dom zdravlja sa poliklinikom” Visoko posjetili su predstavnici Federalnog ministarstva zdravstva 02.10.2012.godine i tom prilikom prezentirana im je slijedeća informacija o implementaciji informacionog sistema u Porodičnoj medicini, laboratoriji i dijelu specijalističkih ambulanti. Uvođenje AIS (ambulantnog informacionog sistema) u JU Dom zdravlja sa poliklinikom otpočelo je prije dvije godine, kada je izvršeno umrežavanje Ustanove, nabavka računara i prateće opreme i obuka kadra za rad u ovoj aplikaciji. Jedan od osnovnih ciljeva uvođenja ovog sistema jeste da se dosadašnji način vođenja medicinskog kartona pretvori u novi , elektronski karton pacijenata čime se stvara trajna baza podataka prikupljena tokom pružanja zdravstvene zaštite pacijentima od rođenja pa sve do smrti. Ova baza podataka omogućava brz i pouzdan pristup ovlaštenim korisnicima u demografske, administrativne, lične i medicinske podatke pacijenata. Sve to je dostupno u stvarnom vremenu i uključuje osim ličnih podataka i istoriju bolesti, nalaze i mišljenja ljekara, laboratorijske nalaze, ostale usluge pružene pacijentima. Osoblje putem AISa obavlja svakodnevne poslove a sama aplikacija prilagođena je radu u svim službama u domu zdravlja. Ovaj sistem udovoljava rješavanju realnih problema, pri čemu treba naglasiti da se on stalno razvija na osnovu utvrđenih potreba koje se javljaju u procesu rada. Na ovaj način se usavršava sistem, dobivaju se željeni podaci ali se i samim korisnicima olakšava rad. AIS aplikacija opslužuje 16 timova porodične medicine sa ukupno registrovanih 35.874 pacijenta a po principu teritorijalne pripadnosti. Ovdje je bitno naglasiti da su kroz AIS povezani i timovi porodične medicine iz područnih ambulanti (ukupno 8 timova). Osim timova porodične medicine u AIS su uključeni pneumoftiziološka zdravstvena zaštita, hitna medicinska pomoć te specijalističke službe: internist, neuropsihijatar, oftalmolog, radiolog, psihijatar i psiholog Sam sistem rada odvija se po principu prijema pacijenta u ambulante porodične medicine, a zatim se elektronskim putem pacijent naručuje u specijalističke službe ustanove. Obzirom da je prije uvođenja AIS u Domu zdravlja već postojao LIS (laboratorijski informacioni sistem), vremenom su se ova dva sistema povezala, tako da se uputnice za laboratorij takođe šalju elektronskim putem i prihvaćaju u LIS,a zatim se obrađeni rezultati u formi laboratorijskih nalaza vraćaju u AIS i karton pacijenta. Korak dalje načinjen je povezivanjem laboratorije DZ Visoko sa laboratorijom u KB Zenica, te se na isti način (elektronske narudžbe) vrši prijem pacijenata i obrada nalaza. Elektronske narudžbe se jednom sedmično šalju u KB Zenicu i u toku dana ili najkasnije sutra se iz KB Zenica dobivaju laboratorijski nalazi u elektronskoj form i prilažu u elektronski karton pacijenta.


Krivične prijave podnete su i protiv Dragana Milovanovića Crnog i Stefana Vasića zbog izazivanja nereda i nanošenja teških telesnih povreda.\n- Krivična prijava dr Bobana Birmančevića odnosi se na događaje od subote 27. novembra, kada je grupa demonstranata, koju su predvodila lica iz krivične prijave, na neprijavljenom skupu koji je održan na mostu preko reke Save, zaustavila saobraćaj i time onemogućila građane da se slobodno kreću - kaže dr Birmančević.\n- Demonstranti su čak u svojoj nameri da spreče slobodan prelazak mosta u proteste uključili i poljoprivrednu mehanizaciju, čime je dodatno otežano saobraćanje svih onih koji su imali potrebu tuda da prolaze. Takođe, pomenuti skup pratili su i neredi izazvani od strane organizatora, čime je život građana koji nisu prisustvovali blokadi mosta bio ugrožen. Tom prilikom naš sugrađanin Duško Prokić zadobio je teške telesne povrede.\nDr Birmančević ističe da „zahteva od nadležnih da postupe u skladu sa svojim ovlašćenjima i po zakonu Republike Srbije i da pod hitno procesuiraju izgrednike“.\n- Nasilju se mora stati na put, jer ne postoji opravdanje da se primenom sile ostvaruju bilo koja prava - kaže dr Birmančević.


Aleksandar Vulin: Amerika želi slabog Vučića\nutorak, 13 Mart 2018 19:55\nMinistar odbrane Srbije Aleksandar Vulin ocijenio je da želja pomoćnika američkog državnog sekretara za Evropu i Evroaziju Vesa Mičela da se sastane sa dijelom srpske opozicije predstavlja dodatni pritisak na predsjednika Srbije Aleksandra Vučića.\n"Razumjeli smo ovu ne baš diplomatsku poruku i želju da na Vučića, pred teške razgovore koji ga očekuju, bude izvršen dodatni pritisak, time što će pokušati da ga izjednače sa onima koji ne mogu da pređu ni cenzus. Jasno je da hoće slabog Vučića - to neće dočekati", rekao je Vulin.\n"Ali, zato u Beogradu želi da razgovara sa svim predstavnicima DOS-a, čak izbjegavajući ostale predstavnike opozicije", naglašava Vulin.\n"Dokle god Savjet bezbjednosti UN ne promijeni svoju odluku tako će biti, i za Srbiju je to jedino moguće i prihvatljivo", istakao je Vulin.\n"Uspostavljanje takve ilegalne oružane formacije predstavlja prijetnju za mir i stabilnost na čitavom Balkanu", rekao je Vulin.


Kina podržava centralnu ulogu UN u medjunarodnim poslovima\nBeta 12. oktobra 2021. 11:45\nKina kao najveća zemlja u razvoju, stalna članica Saveta bezbednosti UN i druga po visini doprinosa u redovni budžet UN, nastaviće da doprinosi sredstvima za podršku Fondu UN za mir i razvoj, koji u potpunosti odražava političku posvećenost Kine i njenu čvrstu podršku svetskoj oragnizaciji, izjavio je stalni predstavnik Kine pri UN Džang Djun.\nNa šestom sastanku Upravnog odbora Povereničkog fonda Ujedinjenih nacija za mir i razvoj (UNPDF) Džang je ukazao da se svet trenutno suočava sa više kriza i da „medjunarodna zajednica mora da uhvati ruke kako bi se suočila sa izazovima i postigla zajednički razvoj“, prenela je Kineska medijska grupa (CMG).\n„Kina očekuje da će fond čvrsto braniti istinski multilateralizam“, dodao je ambasador Kine na sastanku koji je održan u ponedeljak putem video veze a kojem su prisustvovali i šefica kabineta Izvršne kancelarije generalnog sekretara UN Marija Luisa Ribejro Vioti, zamenik generalnog sekretara UN za ekonomska i socijalna pitanja Liu Dženmin i generalni direktor Odeljenja za medjunarodne organizacije i konferencije Ministarstva spoljnih poslova Jang Tao.\nOsnivanje UNPDF je 2015. najavio kineski predsednik Si Djinping, na samitu u znak sećanja na 70. godišnjicu UN, obećavši 200 miliona dolara u periodu od 10 godina. Njegov cilj je da podrži rad UN i promoviše multilateralnu saradnju.\n„Ove godine se navršava 100 godina od osnivanja Komunističke partije (KP) Kine. Obeležava se i 50. godišnjica obnove kineskog legalnog sedišta u UN. Prošlog meseca predsednik Si Djinping prisustvovao je Generalnoj debati 76. zasedanja Generalne skupštine UN i održao ključni govor putem video-veze, koji šalje jasan signal podrške Kine UN u igranju centralne uloge u medjunarodnim poslovima i govori mnogo o značaju koji Kina pridaje i našoj podršci radu UN“, rekao je ambasador Džang.\nTramp podneo tužbu protiv Kongresa\nŠokantan snimak: Žena sa bebom u naručju upala u šaht nasred…\nKad si ateista, a zoveš se Bogoljub.


Evropska unija bi u decembru mogla tražiti odobrenje za vakcine Pfizera i Moderne | Portal 072info\nEvropska unija bi u decembru mogla tražiti odobrenje za vakcine Pfizera i Moderne\n21. studenoga 2020. 21. studenoga 2020. u 17:50 / Piše Portal 072info\nEvropska unija bi već sljedeći mjesec mogla tražiti odobrenje za vakcine protiv koronavirusa koje su razvili Pfizer/BioNTech i Moderna. Predsjednica Evropske komisije Ursula von der Leyen je juče potvrdila ovu informaciju. Ukazala je da su u Evropskoj agenciji za lijekove (EMA) razgovarali s Američkom agencijom za hranu i lijekove (FDA) o “sinhroniziranoj evaluaciji vakcina”.\nKako je kazala, ako sve bude kako treba, uslovno odobrenje za korištenje cjepiva bi moglo biti dato u prvoj polovini decembra.\nBila je vrlo oprezna govoreći o mogućoj upotrebi vakcine koju je razvila Rusija, a koju je Mađarska već nabavila. Poručila je da od EMA-e zavisi da li će odobriti ovo sredstvo.\nEvropska unija je ranije potpisala pet ugovora o prednarudžbi potencijalnih vakcina i to s kompanijama AstraZeneca, Johnson & Johnson, Sanofi-GSK, Pfizer/BioNTech i CureVac, prenosi Euronews.\nPfizer/BioNTech su već zatražili od nadležnih u Sjedinjenim Američkim Državama da im odobre hitnu upotrebu vakcine. Britanska vlast je takođe zatražila upotrebu njihovog cjepiva, a očekuje se da će biti odobreno sljedeći mjesec.


Dolonc: "Želim da donesem uspehe Srbiji" - Sportske.net\nDolonc: "Želim da donesem uspehe Srbiji"\nVesna Dolonc odnedavno nastupa pod zastavom Srbije na teniskim turnirima, a nakon ispadanja u prvom kolu Vimbldona, govorila je o tome kako se ne kaje što se "odrekla" Rusije jer je ubeđena da je Srbija pravi izbor.\nĆerka rođenog Nišlije, Ratka Manasijeva, iskoristila je pravo i nedavno se odlučila da promeni "državnu zastavu" pod kojom se takmiči.\nTako je srpski tenis neočekivano dobio osveženje pošto je Doloncova u prethodnom periodu pokazala da ima potencijal za velike uspehe.\nPlasman u glavni žreb Vimbldona, gde je ispala nakon neizvesne borbe sa Pironkovom, pokazao je da Doloncova može dosta da doprinese srpskom tenisu što i jeste bila njena želja kada je odlučila da igra za Srbiju.\n"Htela sam da nastupam pod srpskom trobojkom. Bio je to moj izbor. Volim stav koji Srbija ima prema sportistima, gde se jako poštuju vaši rezultati. Dopada mi se ta zemlja i želim da joj donesem uspehe" rekla je Doloncova.\nOna će nakon ispadanja u singlu ostati u Londonu pošto u paru sa Ukrajinkom Savčuk nastupa u dublu gde će im protivnice biti sestre Vilijams.\n"Zadovoljna sam što igram za Srbiju i što sam u glavnom žrebu grend slema. Iako sam ispala u singlu, ostala sam u dublu. Neće nam biti lako, zna se ko su Amerikanke" istakla je Srpkinja.\nDoloncova bi "tek" od naredne sezone trebalo da dobije pravo učešća za reprezentaciju jer je promena države za koju se takmiči uslovila da od ITF-a ne dobije dozvolu da igra u finalu ove godine.


Potpisan ugovor o smanjenju potrošnje energije u javnim objektima – Vaš obnovljivi izvor informacija – Energis\nPotpisan ugovor o smanjenju potrošnje energije u javnim objektima\nU Sarajevu je danas potpisan Ugovor o sufinansiranju programa i projekata iz oblasti energetske efikasnosti za 2017. godinu, u sklopu programa „Zeleni ekonomski razvoj 2014-2018“ između Razvojnog programa UN u BiH i Fonda za zaštitu okoliša Federacije BiH. Ugovor su potpisali rezidentna koordinatorica UN i predstavnica Razvojnog programa UN-a u Bosni i Hercegovini Sezin Sinanoglu i direktor Fonda za zaštitu okoliša Federacije BiH Fuad Čibukčić.\nUgovor vrijedan 1.070.750 konvertibilnih maraka odnosi se na nastavak aktivnosti u četvrtoj godini petogodišnjeg Programa “GED – Green Economic Development – Jačanje kapaciteta i smanjenje troškova energije u javnom sektoru FBiH povećanjem energetske efikasnosti, upravljanjem energijom i smanjenjem emisija u vazduh”. Ukupna dosadašnja vrijednost Ugovora iznosi 5.811.877 KM.\nCilj Projekta “Zeleni ekonomski razvoj” je bolji način upravljanja potrošnjom energije unutar zgrada javnog sektora u Bosni i Hercegovini (obrazovnim, zdravstvenim, kulturnim, općinskim i entitetsko/državnim institucijama itd).\nTo bi trebalo učiniti u skladu sa smjernicama Evropske unije, prema ugovoru energetske zajednice i obavezom Bosne i Hercegovine da izvještava o potrošnji energije i energetskim uštedama, a u skladu sa Akcionim planovima energetske efikasnosti.\nTrenutno, kako navode u UNDP-u, lokalne vlasti i nadležna ministarstva ne raspolažu dovoljnim ljudskim i finansijskim resursima za provođenje ovih aktivnosti. Država BiH troši oko 20% svog BDP-a na energiju, što je tri puta više nego u zemljama Evropske unije i SAD-a.\nIz budžeta se za tu svrhu izdvajaju značajna sredstva, što predstavlja veliki udio već neadekvatnog javnog proračuna. Ov eaktivnosti trebalo bi da pomognu da se smanji trošenje javnih sredstava na potrošnju energije i vode (povećanjem energetske efikasnosti i korištenjem obnovljivih izvora energije) i omogući povoljan ambijent za ulaganje u infrastrukturne mjere energetske efikasnosti, uz istovremeno stvaranje „zelenih radnih mjesta“.\nU periodu od 2013. do kraja 2016. godine, u sklopu navedenog Programa, svi sufinansijeri (Fond, UNDP, SIDA, kantoni, opštine i krajnji korisnici) za ove namjene izdvojili su više od 23 miliona KM.


Ericssonovi HSPA moduli uskoro i u Toshibinim notebook računarima Ericssonovi HSPA moduli uskoro i u Toshibinim notebook računarima – Personal magazin\nEricssonovi HSPA moduli uskoro i u Toshibinim notebook računarima\nToshiba će u svoje najnovij poslovne računare za Evropu, Srednji istok i Afriku integrisati Ericssonov HSPA modul za mobilni širokopojasni pristup. HSPA je najpopularnija mobilna širokopojasna tehnologija sa više od 198 mreža u komercijalnom radu u 86 zemalja sveta.\nKako raste korišćenje bežičnih lokalnih mreža širom sveta, sve je izraženija potreba za brzim pristupom Internetu i kompanijskim mrežama sa svakoga mesta i u svako vreme. Tržišni analitičari predviđaju da će prenosni računari i dalje biti ključni za produktivno poslovanje, a HSPA će u tom procesu imati vrlo važnu ulogu.\nKorisnici Toshibinih prenosnih računara vrlo brzo će profitirati od korišćenja Ericssonove najsavremenijih HSPA modula koji omogućuju brzine na downlinku 7,2 Mbps te na uplinku do 2 Mbps.\nModuli takođe poseduju GPS prijemnik koji se može koristiti za aplikacije u području pozicioniranja. Toshiba planira da prve ovako opremljene prenosne računare ponudi tržištu u drugoj polovini 2008. godine.\nEricssonovi HSPA moduli uskoro i u Toshibinim notebook računarima was last modified: July 1st, 2008 by Redakcija\n30.000 prijava za .ME domene\nFakultet informacionih tehnologija dobio akreditaciju od Ministarstva nauke


NEŠTO SE KRUPNO IZA BRDA VALJA! Lazanski otvoreno o obuci srpskih vojnika na raketnom sistemu S-400! - Centar za evroatlantske studije - CEAS\nU Astrahanu na jugu Rusije u toku su prve zajedničke vežbe pripadnika protivvazdušnih odbrana Rusije i Srbije. Učestvuju vazdušne jedinice i protivraketne jedinice, kao i radio-tehnička služba. Pripadnici Vojske Srbije obučavaće se i na raketnim sistemima S-400 i raketnom sistemu zemlja-vazduh „Pancir-S“.\n- Ako ste dobro pratili poslednji susret predsednika Putina i Vučića mogli ste da vidite razmenu pogleda kada je bilo reči o transferu ruskog oružja u Srbiju i mogli ste da zaključite da se ’nešto krupno iza brda valja‘, ali to tada nisu želeli da objave. Na tom sistemu su inače mogli da se obučavaju pripadnici drugih država u koje Rusi imaju veliko poverenje, a na komercijalnoj osnovi Turci. To je veliki izraz poverenja Rusije prema Srbiji i još jedan dokaz dobrih odnosa dve zemlje - naglasio je novi ambasador Srbije u Rusiji.\nPre Astrahana Vojska Srbije učestvovala je i na taktičkoj vežbi sa bojevim gađanjem zajedno sa jedinicama Zapadnog vojnog okruga Oružanih snaga Ruske Federacije. Lazanski otkriva da su pripadnici naših vojnih snaga otišli i vratili se u ruskim avionima. On naglašava da Srbija sa NATO-om ima veći broj vežbi, ali ne takvog kvaliteta.\n- Kada je u pitanju bilaterala, sa Bugarima vežbamo gađanje PVO sistemima ciljeve u vazdušnom prostoru na poligonu Šabla, jer takav poligon nemamo u Srbiji. Sa Rumunima imamo bilateralu kada su u pitanju neke vazduhoplovne vežbe i kontrola vazdušnog prostora, a zajedno sa njima i Mađarima vežbamo spasavanje ljudi čamcima u elementarnim nepogodama, dok sa pripadnicima SAD imamo samo proigravanje mirovnih misija. Dakle, kvalitet vojne saradnje sa Rusijom je u vojnom smislu daleko veći nego sa Alijansom, jer vežbamo prave borbene operacije - ističe Lazanski.\n- Ne treba smetnuti ni činjenicu da je Kina je donirala Srbiji šezdesetak komada inžinjerijske vojne opreme, kao i veliki broj sanitetskih vozila i gumenih čamaca za rečnu flotilu - rekao je ambasador.\n- Ako Palmer u startu kaže da se Rusija ovde meša kako bi izazvala haos, ja ne znam na osnovu kojih argumenata on zasniva takav stav. Voleo bih da on to argumentuje. Posebno je zanimljiv drugi deo izjave da je cilj SAD da sve zemlje Balkana uđu u evroatlantsku zajednicu, a mi smo jasno stavili do znanja da smo vojno neutralni i da ne treba poistovećivati Evropsku uniju sa evroatlantskom zajednicom. Ukoliko Palmer smatra da je ovaj prostor nestabilan, jer Srbija nije u NATO-u, onda je to neodgovorno ponašanje jedne svetske supersile - rekao je Lazanski.\n- Mi smo jedina bela rasa u Evropi koja je pripucala na Amerikance 1999. godine, svi drugi ratovi vodili su se u Aziji ili Južnoj Americi - objašnjava naš sagovornik.\n- Bez ruskog lobiranja ne bismo mogli da ostvarimo da 13 zemalja povuče priznanje nezavisnosti Kosova, a Moskva i dalje stoji uz nas i u Savetu bezbednosti i u ostalim međunarodnim organizacijama. Zato se i nadam da Kosovo neće postati članica Interpola na narednom zasedanju u Čileu - rekao je Lazanski.\nAmerički predsednik Donald Tramp otpustio je i trećeg savetnika za nacionalnu bezbednost Džona Boltona zbog velikih neslaganja oko Irana, Venecuele, Severne Koreje, Avganistana.... Ambasador Lazanski kaže da Tramp očajnički želi da nađe neki spoljnopolitički uspeh kojim bi mogao da „maše“ u predizbornoj trci, a pitanje je da li mu je Bolton to otežavao.\n- Kada gledate kojim tempom se smenjuju državni sekretari i savetnici za nacionalnu bezbednost onda nas više ništa ne čudi. Smešno je i što su o toj ostavci Tramp i Bolton komunicirali preko Tvitera. To govori o ozbiljnosti sadašnje američke politike i to je prosto neobjašnjivo - napominje naš sagovornik.


Karići dobijaju novac od prodaje kompanije "Aeroinženjering"? - Biznis i Finansije\nHome\tVestiBiznis & Finansije\tKarići dobijaju novac od prodaje kompanije “Aeroinženjering”?\nKarići dobijaju novac od prodaje kompanije “Aeroinženjering”?\nAgencija za privatizaciju, kao stečajni upravnik kompanije “Aeroinženjering” u ranijem vlasništvu porodice Karić, oglasila je pre tri dana prodaju imovine te kompanije, kako bi se namirili dugovi poveriocima. Tako će se 28. septembra na prodaji naći “Aeroinženjeringova” zgrada na Novom Beogradu, veličine 9.500 kvadratnih metara sa početnom cenom od oko 12 mil EUR i vila Karićevih od 520 kvadrata u Krunskoj 76 u Beogradu po početnoj ceni od nešto više od 1 mil EUR.\nalign=”justify”>Zanimljivo je, međutim, da će osim radnika “Aeroinženjeringa” koji potražuju neisplaćene zarade za oko tri godine rada, novac od prodaje, po svemu sudeći dobiti i sami Karići, koji su i dalje vlasnici 48,24% ove kompanije.\nalign=”justify”>Naime, vlasništvo u “Aeroinženjeringu” dele radnici koji u vidu društvenog kapitala poseduju 43,24% kapitala, zatim firma “Alibi Capital” sa 48,24% i “Mobtel”, odnosno država sa 8,52%. “Alibi” je privatna kompanija u vlasništvu kiparskog “Gvinet Trading” odnosno kompanije vlasnika BK univerziteta. Prema ranijim navodima radnika “Aeroinženjeringa”, “Alibi” je vlasništvo u “Aeroinženjeringu” dobio preko poznate Karićeve kompanije “Jusiko, a od momenta kada je počeo pad BK imperije gašenjem “Mobtela”, ova firma je navodno, na sve načine pokušavala da dođe do imovine “Aeroinženjeringa”.\nalign=”justify”>S obzirom na to da su Karići očigledno i dalje vlasnici dela ove kompanije, te da prema navodima zaposlenih, firma ima velike dugove upravo prema raznim kompanijama koje su ranije pripadale ovoj porodici, pitanje je koliki će deo novca od prodaje završiti u rukama radnika koji godinama nisu dobili platu, a koliko u rukama ove nekada najmoćnije familije u Srbiji.


Opšti uslovi servisiranja - LaptopExpert | Laptop Servis\nSledeći uslovi servisiranja važe za sve uređaje koji se servisiraju u Laptop Expert servisnom centru. Molimo da ih pročitate pažljivo i ukoliko imate bilo kakva pitanja slobodno nam se obratite na info@laptopexpert.rs.\nDonošenjem vašeg uređaja u servis, isti prolazi kroz inicijalnu i potom detaljnu dijagnostiku.\nInicijalna dijagnostika radi se na licu mesta, pred vama. Ukoliko je moguće, tada okvirno određujemo vrstu kvara i okvirnu cenu popravke.\nDetaljna dijagnostika radi se nakon inicijalne, u što je moguće kraćem roku. Nakon toga, ukoliko ne otkrijemo dodatne probleme u radu, potvrđujemo vam telefonom konstataciju kvara i cenu popravke. U slučaju da su otkriveni dodatni problemi, obaveštavamo vas o novim nalazima i savetujemo se sa vama oko trajanja i isplativosti servisa uređaja.\nInicijalna i detaljna dijagnostika su BESPLATNE, bez obzira da li nakon dijagnostike odlučite da popravite uređaj ili odustanete od dalje popravke.\nLaptop Expert servisni centar daje garanciju na izvršene popravke u trajanju od 6 kalendarskih meseci, od datuma na računu ili servisnom izveštaju izdatom prilikom preuzimanja uređaja.\nGarancija podrazumeva da ćemo reklamaciju na naš servis otkloniti po ubrzanom postupku (procedura prekorednog prijema) bez dodatne naknade od strane klijenta. Ukoliko se uređaj zadrži duže od 10 dana u servisu prilikom ovakve popravke, garantni rok produžavamo za period proveden u servisu.\nUkoliko se i pored svog našeg truda kvar ponovi dva puta u garantnom roku klijent ima pravo na povraćaj kompletne iznosa datog za popravku.\nGarancija na servis ne važi ukoliko se klijent nije pridržavao originalnih proizvođačkih uputstava o normalnom korištenju uređaja, ukoliko je uređaj fizički oštećen, vide se tragovi prosipanja tečnosti ili je nakon našeg servisa, a u toku trajanja našeg garantnog roka, otvaran od strane drugog servisa.\nSERVIS MATIČNIH PLOČA I ČIPOVA\nServis BGA čipova koji se nalaze na matičnim pločama i grafičkim karticama podrazumeva najviši nivo poznavanja rada računara i elektronike uopšte. Iako smatramo da je naše poznavanje ove oblasti na najvišem mogućem nivou sam servis ne može biti stoprocentno uspešan. Trenutno prosečna uspešnost našeg servisa je na nivou od 95%, dok za uređaje koji prethodno nisu servisirani u drugim servisima dostiže čak i 98%.\nIpak postoji verovatnoća da servis vaše matične ploče neće biti uspešan. U ovim slučajevima moguće je da će laptop raditi čak i gore nego pre popravke (npr. ukoliko se povremeno palio više se ne pali uopšte, ukoliko je imao izobličenu sliku na ekranu sada nema nikakvu ili slično). Morate biti svesni da jedina alternativa popravci vaše matične ploče jeste zamena iste a koja može koštati bar dva puta više od cene servisa ploče. Vrlo često cena nove matične ploče prevazilazi cenu drugog, novog laptopa. Smatramo da je ovo razuman rizik i ne možemo preuzeti nikakvu odgovornost za eventualno pogoršanje stanja Vašeg laptopa. Naravno, u ovim slučajevima servisiranje je neuspešno i ne naplaćuje se.\nNakon servisa matične ploče vi dobijate garanciju na funkcionisanje celokupne matične ploče u trajanju od 6 meseci. Zadržavamo pravo da sami izaberemo metodu popravke vaše ploče i nemmo obavezu da prilažemo zamenjene delove ili da dokazujemo odakle su ti delovi nabavljeni. Ukoliko je vaša ploča nepopravljiva ili ukoliko je to jednostavnije, zadržavamo pravo da umesto vaše ploče ugradimo drugu od identičnog modela laptopa po istoj ceni po kojoj bi vama naplatili popravku.\nPrilikom većine intervencija u našem servisnom centru nije potrebno reinstaliranje sistema niti bilo kakvo brisanje vaših podataka. Ostavljanje vašeg hard diska u laptopu nam omogućava brže i lakše testiranje odnosno reprodukciju opisanog kvara ali ako imate vrlo bitne podatke i želite u potpunosti da budete sigurni da ih mi nećemo izgubiti možemo vam prilikom prijema izvaditi vaš hard disk.\nUkoliko je potrebno u okviru popravke reinstalirati sistem, skenirati kompjuter od virusa ili vršiti bilo kakvu softversku intervenciju bićete pozvani i konsultovani koji su vam bitni podaci. Naši serviseri će prilikom opisanih intervencija uložiti sve napore da te Vaše bitne podatke i sačuvaju. I pored maksimalnog truda nije moguće garantovati sigurnost bilo kog podatka sa hard diska ostavljenog kod nas na servisu, niti možemo nadoknađivati bilo kakvu štetu, direktnu ili indirektnu, a nastalu gubitkom vaših podataka.\nUkoliko ste doneli laptop zbog pokušaja spašavanja podataka, prihvatate činjenicu da uglavnom nikada nije moguće spasiti sve podatke (postoji mogućnost gubitka manjeg ili većeg dela podataka) ali da vas to ne oslobađa obaveze plaćanja date usluge. Laptop Expert servisni centar zadržava pravo da u slučaju spašavanja vaših podataka angažuje treće lice, ovlašćenu firmu specijalizovanu za ovakve delatnosti i da u vaše ime prihvati sve njihove uslove vezane za taj zahvat.\nKlijent ima obavezu da podigne svoj popravljeni laptop u roku od 30 dana od dana primanja obaveštenje da je popravka završena.\nU slučaju ne preuzimanja laptopa, servis ima pravo da organizuje njegovu prodaju, a u cilju nadoknađivanja cene popravke.\nU ovakvim slučajevima se na cenu dodaje još 5000 dinara na ime novo nastalih troškova servisnog centra. Razliku u ceni, ako postoji, klijent će dobiti isključivo na svoj naknadni zahtev.\nPopunite i pošaljite online zahtev za servis\nProverite status svog uređaja na servisu


Propala i druga prodaja Sava centra — Novosti Plus\nNaslovna » Propala i druga prodaja Sava centra\nNi ovaj, drugi put za redom, nije stigla nijedna ponuda na poziv za prikupljanje pismenih ponuda za kupovinu „Sava centra“. Potencijalni kupci trebalo je da do danas dostave izjave o zainteresovanosti i uplate depozit od 2,1 milion evra.\nPočetna cena za kupovinu “Sava centra” bila je 21,9 miliona evra, a novi vlasnik bi bio u obavezi da uloži još najmanje 50 miliona evra u njegovu obnovu.\nPosle neuspešne prodaje Sava centra 21. avgusta, kada nijedan investitor nije poslao svoje pismo o zainteresovanosti, Grad Beograd ponovo je oglasio prodaju Sava centra. Ovaj put, početna cena bila je 21,9 miliona evra, niža za 5,5 miliona evra od prethodne.\nProdaja obuhvata objekat poslovnih usluga Centar Sava u Ulici Milentija Povića, kao i katastarsku parcelu ukupne površine 29.374 kvadrata.\nUslov za učestvovanje u prodaji bila je uplata depozita od 2,1 milion evra.\nTakođe je predviđena obaveza kupca da ne menja funkciju Sava centra koji mora da se i na dalje bavi kongresnim turizmom.\nPredsednik Vučić promoviše “najbolje iz Srbije”


NATO donira Crnoj Gori 3D radarski sistem - PORTAL REVIJE FOKUS\nNATO donira Crnoj Gori 3D radarski sistem\nApril 10, 2019 drdrago\tNo Comments\nMinistarstvo odbrane uputilo je ranije NATO-u zahtjev za ustupanje radara, čija je vrijednost oko 20 miliona eura\nNATO će donirati Crnoj Gori 3D radarski sistem koji će biti instaliran na Bjelasici, saopšteno je “Pobjedi” iz sjedišta Alijanse.\nMinistarstvo odbrane uputilo je ranije NATO-u zahtjev za ustupanje radara, čija je vrijednost oko 20 miliona eura, prenosi rtcg.me.\n“Možemo potvrditi dodjelu radarskog sistema crnogorskim vlastima. Ovaj važan korak predstavlja još jedan snažan napor da se osigura odbrana i zaštita vazdušnog prostora zemlje, zajedno sa vazdušnim policijskim snagama koje pružaju saveznički avioni iz Grčke i Italije”, kazao je “Pobjedi” zvaničnik Alijanse.\nIz Ministarstva odbrane, nijesu juče jasno potvrdili informaciju koju je saopštio Dakić, već su naveli da su razgovori sa NATO u toku.\nPrema nezvaničnim saznanjima “Pobjede”, troškove transporta i instalacije snosiće crnogorska strana, a to bi moglo koštati državu oko četiri miliona eura, što predstavlja značajno manja izdvajanja nego ukoliko bi Crna Gora morala sama da snosi troškove nabavke radarskog sistema.\nPrethodna priča Državljanin Crne Gore uhapšen u Švajcarskoj: Marković počinio 150 krađa\nSledeća priča Za liječenje Selene Mandić od Teletona 80.000 eura\nSuđenje za ubistvo dječaka u Beranama: Imeri o zločinu pričao bez kajanja


Ni smrt više nije siguran posao - Sahrana u Beogradu kao dve u Milanu - Penzin\nPočetna Magazin Godine Čovek i smrt Ni smrt više nije siguran posao – Sahrana u Beogradu kao dve u Milanu\nDržava počela da sprovodi monopol nad sahranjivanjem njenih građana, pa ceo privatni sektor ubrzano ostaje bez posla, tvrde privatni pogrebnici. Ljudska prava porodica pokojnika su ugrožena a bez posla može da ostane 3.000 ljudi zbog odluke lokalnih samouprava da zabrane rad privatnim preduzećima u oblasti pogrebnih usluga, piše Mondo.\nINFO: U Tefteru Penzina možete pronaći kontakte pogrebnih preduzeća\nU poslednjih nekoliko meseci lokalne samouprave širom Srbije donose odluke da zabrane rad privatnim preduzećima u oblasti pogrebnih usluga. Odluke na osnovu Zakona o komunalnim delatnostima iz 2011. godine, koji je nametnuo monopol javno-komunalnih preduzeća, doneli su Subotica, Zrenjanin, Novi Sad, Pančevo, Beograd… A sa ovim monopolom, normalno kao i sa svakim drugim, cene sahranjivanja najmilijih skaču u nebo, upozoravaju iz Unije privatnih pogrebnika Srbije.\nNa udaru, i to u zvanično proglašenoj „Godini preduzetništva„, su kako porodice pokojnika, tako i cela privatna pogrebnička branša u kojoj danas u Srbiji radi više od 3.000 ljudi u 200 preduzeća, tvrde privatnici.\nSahrana u Beogradu kao dve u Milanu – Dragoljub Rajić, iz Mreže za poslovnu podršku (BSN), dao je poređenje cene sahrane u srpskoj prestonici i uporedivih gradova u Evropi. Tako recimo porodicu pokojnika sahrana košta u Milanu (prosečna plata 1.900€) 465€, u Pragu (1.200€) 405€, Bratislavi (1.050€) 365€. Cena sahrane u Beogradu je između 900 i 1.000 evra a prosečna plata u Srbiji u februaru jedva je prebacila nivo od 360 evra.\n„Komercijalna delatnost prevoza, spremanja pokojnika i sahrane proglašena je komunalnom delatnošću i poverena je javno-komunalnim preduzećima. Sada kada čovek premine u bolnici, staračkom domu ili bilo kom objektu zdravstvene ili socijalne zaštite, ta institucija mora da obavesti samo JKP zaduženo za sahrane da preuzme telo pokojnika. Porodica se tu više ništa ne pita“, rekao je Dragan Zdjelar, predsednik Udruženja privatnih pogrebnika Srbije (UPPS), na konferenciji za štampu u Beogradu.\nPogrebnici se žale da „praktično kradu tela pokojnika“, a osnovno je ljudsko pravo, zagarantovano Ustavom Srbije, međunarodnim propisima i zakonima EU kojoj težimo, da se o pokojniku i o tome gde će i kako biti sahranjen, brine porodica.\nSa donošenjem ovakvih odluka lokalnim samoupravama privatnicima se praktično oduzima posao, jer kada već telo bude u mrtvačnici JKP malo koja porodica će se odlučiti da ga vozi do privatnika, tamo opremi i položi u sanduk, pa vraća na groblje na sahranu.\nFormalno, privatni pogrebnik može i dalje da preuzme telo od porodice, ali da bi se sahrana zakazala na groblju (kojim upravlja ista ta JKP) prvo mora da se telo doveze u „državnu“ hladnjaču. Može da ga preuzme i porodica, ako želi deo obreda kod kuće ili nekoj kapeli, ali će uslugu prevoza JKP naplatiti i do 10.000 dinara.\n„Ljudi se u principu odlučuju da telo tamo i ostane i pristaju da JKP obavi sve poslove oko sahrane, ne znajući da će ih to koštati i do dva puta skuplje nego kod privatnog pogrebnika. A kako je i sahrana usluga, to je klasično kršenje prava potrošača. Pa, ljudi, pa konkurenciju privatnih pogrebnika imate čak i u komunističkoj Kini“, napominje Radomir Ćirilović, predsednik Udruženja za zaštitu prava potrošača Prosperitet, iz Novog Sada.\nA nije prekršen samo Zakon o pravima potrošača, već i oni o konkurenciji, trgovini, crkvama i verskim zajednicama…, sve do samog Ustava Srbije i Evropske povelje o ljudskim pravima.\nIlustracija: Podaci Udruženja privatnih pogrebnika Srbije (izvor: MONDO)\nPogrebnici su se na „bunu“ podigli sada, a najavljuju i ulične proteste, jer se dosad odredbe Zakona o komunalnoj delatnosti iz 2011. nisu primenjivale (nije bilo podzakonskih odluka opština), a sada se najavljuju izmene i dopune zakona koje će biti još gore po njih, te će potpuno biti izbačeni iz posla.\nJavna rasprava o tim izmenama je, upozoravaju pogrebnici, sprovedena praktično tajno, samo u krugu JKP koja se bave grobljima, a privatna pogrebna preduzeća nisu ni konsultovana ni primljena u radnu grupu iako su godinu pomagala Uniji poslodavaca Srbije da u saradnji sa EU napravi normalan zakon.\n„Ako nekome nije jasno zašto država želi da sahranjuje ljude, neka prati ‘smrdljivi trag novca’. Vrlo brzo će doći do političkog interesa nepotrebnog zapošljavanja partijskih kadrova“, kaže prof. dr Slavenko Grgurević, direktor Unije poslodavaca Srbije.\nOvakvim zakonskim rešenjima nisu zadovoljni ni u crkvama. Zakon je lokalnim samoupravama „dao mogućnost“ da brigu o grobljima prepuste crkvama i crkvenim zajednicama.\n„Katolička crkva ima svoja groblja po Srbiji, oni su naša imovina na crkvenoj zemlji. Kako to da nam neko ‘dozvoli’ da se brinemo o njima. Imali smo ugovore sa privatnicima, i bili zadovoljni uslugama, sada moramo da radimo sa JKP. Više od godinu dana na pismo šest biskupa iz Srbije nema odgovora iz Ministarstva građevine“, kaže Mirko Štefković, sekretar međunarodne Biskupske konferencije „Ćirilo i Metodije“.\nZbog svega ovoga pogrebnici sada najavljuju proteste, i zahtevaju da se izmeni zakon tako da budu potpuno izjednačeni sa javno-komunalnim preduzećima, kao što pomenuti zakoni i Ustav garantuju. Kažu da od svojih zahteva neće odustati, jer nemaju alternativu – za njih su sahrane jedini posao.\nVidećemo šta će reći EU – Nacrt izmene zakona je, kako kaže, od početka javnih rasprava na sajtu Ministarstva građevinarstva i da je trenutno na mišljenju Evropske komisije kako bi se videlo da li je u skladu sa evropskim standardima.\nŠTA KAŽE KOMISIJA ZA KONKURENCIJU A ŠTA MINISTARSTVO\nPredsednik Komisije za zaštitu konkurencije, Miloje Obradović, izjavio je danas, povodom primedbi pogrebnih preduzeća da je nametnut monopol javno-komunalnih preduzeća, da treba da postoje ravnopravni uslovi za sve učesnike na tržištu komunalnih usluga.\nObradović je rekao i da je potrebna decentralizacija u toj oblasti, navodeći da je Komisija dala mišljenje na Nacrt izmena i dopuna Zakona o komunalnim delatnostima, na koji se žale privatni pogrebnici. Kaže da je Agencija obavestila resorno ministarstvo o primedbama i da čeka naredne korake.\n„Imamo podršku Evropske komisije i EU, koji se slažu sa našim mišljenjem“, rekao je Obradović novinarima u Beogradu, na obeležavanju Dana konkurencije i 10 godina rada Komisije.\nPomoćnica ministra građevinarstva Jovanka Atanacković izjavila je danas, povodom primedbi privatnih pogrebnih preduzeća da je nametnut monopol javno-komunalnih preduzeća, da monopola nema i da se predlogom izmena postojećeg zakona ide ka daljoj liberalizaciji tržišta.\nAtanacković je pojasnila da privatni pogrebnici trenutno rade po zakonu koji je donet 2011. godine, da taj zakon predviđa da privatnici mogu da prevoze posmrtne ostatke, a da je ministarstvo krajem prošle godine iniciralo izmeno spornog člana pet Zakona o komunalnim delatnostima.\n„Ide se ka liberalizaciji tržišta tako da i privatni pogrebnici mogu da se bave sahranjivanjem i održavanjem groblja, ali i da nastave da se bave prevozom posmrtnih ostataka“, rekla je Atanacković.\nTags:Dragan ZdjelargrobljaJKP Pogrebne uslugepogrebna opremapogrebne uslugesahranjivanjeSrbijaUdruženje privatnih pogrebnika Srbije UPPSUnija poslodavaca Srbije UPSZakon o komunalnim delatnostimaZakon o sahranjivanju i grobljima\nZašto je teško odrediti početak terapije za visok krvni pritisak


"Karneiro će biti zadužena za pacijente koji imaju problema s mišićima, ligamentima, tetivama i kostima, ali će lečiti i hronične bolesni poput astme i dijabetesa", navodi se u saopštenju klinike iz Gibraltara.\nBivši trener Čelsija Žoze Murinjo izbacio je Karneiro iz ekipe posle utakmice protiv Svonsija u prvom kolu Premijer lige početkom avgusta. On se naljutio na lekarku i fizioterapeuta Džona Ferna, pošto su u završnici utakmice ušli u teren da ukažu pomoć Edenu Azaru. Čelsi je tada ostao sa devetoricom igrača na terenu pošto je prethodno isključen golman Tibo Kurtoa.\nMurinjo je smatrao da je Azar mogao da izvede slobodan udarac i postigne gol i rekao je da su lekar i fizioterapeut reagovali impulsivno i naivno i da su pokazali da ne razumeju fudbal. Portugalski trener je zbog toga izbacio 42-godišnju lekarku iz stručnog štaba.


Obeležen Dan Republike Srpske, Bošnjaci protiv "diskriminišućeg" praznika\nObeležen Dan Republike Srpske u Banjaluci\nSvečanim defileom policijskih snaga na Trgu Krajine u Banjaluci je obeležen Dan Republike Srpske, a tom prilikom je premijerki Srbije Ani Brnabić uručen Orden RS na lenti zbog jačanja odnosa između Srbije i RS.\nOna je na proslavi u Banjaluci rekla da će Srbija poštovati sve međunarodne obaveze, pre svega Dejtonski sporazum i da će poštovati svaku odluku koju konsenzusom donesu sva tri naroda u Bosni i Hercegovini, ali da će posebno brinuti o Republici Srpskoj. Brnabić je ocenila da je priznanje koje je dobila istovremeno i podsetnik na obaveze i dužnosti prema RS.\n"To je odnos koji svakako prevazilazi formalne, uobičajene okvire bilateralne saradnje, i u kom postoji, u svakom smislu, nešto mnogo veće i značajnije od samo diplomatskog i samo administrativnog. Reč je o konkretnoj i stvarnoj brizi Srbije za opstanak i napredak Republike Srpske", izjavila je Brnabić u Banjaluci.\nOdlikovana premijerka Srbije u Banjaluci\nNa svečanoj akademiji povodom 27. godina Republike Srpske, predsednica Željka Cvijanović je istakla da se Republika Srpska zalaže za doslednu primenu Dejtonskog mirovnog sporazuma, iako je imala više štete nego koristi od BIH.\n"Naša obaveza je da branimo nadležnosti RS i njen ustavni kapacitet", rekla je Cvijanović i ukazala da se ne sme izgubiti iz vida da mnogima smeta proslava Dana DS:\nBošnjaci u RS: Praznik "neustavni i diskriminišući"\nA predstavnici Bošnjaka u organima vlasti Republike Srpske izrazili su negodovanje zbog obeležavanja, kako navode, "neustavnog i diskriminišućeg" obeležavanja 9. januara kao Dana RS.\nU saopštenju koje su potpisali bošnjački poslanici u klubu poslanika NSRS "Zajedno za BiH" Ramiz Salkić i delegati Kluba Bošnjaka VNRS, ističe se da i pored odluke Ustavnog suda BiH da 9. januar ne može biti Dan entiteta RS zbog toga što je diskriminirajući za sve nesrbe u tom entitetu, predstavnici svih organa vlasti RS su se sistemski, otvoreno, institucionalno, javno i agresivno suprostavili i zauzeli stav da neće izvršiti konačnu i obavezujuću Odluku Ustavnog suda BiH.\nOglasila se i Stranka demokratske akcije, reagovanjem na izjavu Milorada Dodika da će "popiti Drinu" ukoliko ona, kao "srpska reka", predstavlja granicu između BiH i Srbije i ocenila da retorika predsedavajućeg Predsedništva BiH nanosi štetu stabilizaciji prilika, napretku BiH i rešavanju životnih problema njenih građana.


Albanija – Page 2 – Bankar.me\nAlbanija ukinula porez za mali biznis\nNovember 17, 2015 MAKRO, PLANETA, REGION, SVE VIJESTI 0\nMala i srednja preduzeća koja su registrovana u Albaniji, a koja nemaju godišnji obrt veći od 36.400 eura, od juče 16. novembra, ne podliježu naplati poreza. Ovakvim reformama Albanija približava se zapadnoevropskim državama i njihovom poreskom modelu.\nMarch 1, 2015 MAKRO, SVE VIJESTI 0\nSvjetska banka (SB) će u narednih pet godina finansijski da podrži Albaniju sa oko 1,1 milijardi dolara, izjavio je predstavnik SB u Tirani. Kako prenosi makedonski portal „Ekonomski“, planirano je da se tim novcem u periodu od 2015. do 2019. godine finansira 15 projekata, ili u prosjeku tri godišnje.\nBiH Airlines pred gašenjem\nFebruary 20, 2015 AVIO SAOBRAĆAJ, SVE VIJESTI 0\nJedina domaća aviokompanija u Bosni i Hercegovini, BH Airlines ove sedmice je otkazala letove za Beograd jer na raspolaganju ima samo jedan avion… Neizvjesno je da li će letovi na na liniji Sarajevo – Beograd biti uspostavljeni iduće nedjelje, objavio je Dnevni avaz.\n“BH Airlines” se gasi : Ko je sve potpisivao štetne ugovore ?\nFebruary 1, 2015 AVIO SAOBRAĆAJ, SVE VIJESTI 0\nDržavna aviokompanija “BH Airlines” je pred gašenjem, pitanje je dana kada će prestati s radom, upozorava u izjavi za “Dnevni avaz” Amir Jažić, generalni direktor ove firme. Podsjeća da je firma od 4. decembra prošle godine u potpunoj blokadi.\nJanuary 14, 2015 AVIO SAOBRAĆAJ, SVE VIJESTI 0\nAvikompanija Bosne i Hercegovine BH erlajns (B&H Airlines) je pred gašenjem, pošto je već prizemljila jedan avion, a uskoro će i drugi. Na njenom sajtu navedeno je da je jedan od dva aviona prizemljen u Njemačkoj, a da će uskoro i drugi.\nTirana: Protest zbog ekonomske politike vlade\nDesetine hiljada Albanaca su protestovale u Tirani zbog ekonomske politike vlade, tvrdeći da ona vodi ka povećanju poreza i cijene struje, kao i do nezaposlenosti. Prema saopštenju policije, demonstracije na glavnom bulevaru u Tirani protekle su mirno, javlja AP.\nGuverner Centralne banke Albanije u kućnom pritvoru zbog zloupotrebe položaja\nSeptember 16, 2014 BANKE, REGION, SVE VIJESTI 0\nU okviru istrage o pronevjeri u Centralnoj banci Albanije donesena je odluka da guverner ove banke Ardian Fullani ostane u kućnom pritvoru, javlja Anadolu Agency.\nAlbanija: Guverner opljačkao trezor centralne banke\nSeptember 6, 2014 BANKE, Članci, REGION, SVE VIJESTI 0\nGuverner albanske Centralne banke Ardian Fulani uhapšen je večeras pod optužbom zloupotrebe službenog položaja u vezi sa pljačkom više od šest miliona dolara iz trezora banke.\nOpljačkana centralna banka Albanije\nJuly 30, 2014 BANKE, REGION, SVE VIJESTI 0\nIz trezora albanske Centralne banke ukradeno je 713 miliona leka, odnosno pet miliona eura, saopštila je ta banka.\nRadnik Centralne banke Albanije ukrao 6 miliona dolara\nJuly 26, 2014 BANKE, Članci, CRNA GORA, SVE VIJESTI 0\nSud u Tirani izdao je nalog za hapšenje dvoje radnika centralne banke Albanije koji se sumnjiče za krađu šest miliona dolara. Istraga je pokrenuta protiv Adrijana Bitraja, šefa Sektora centralne banke zaduženog za čuvanje novčanih sredstava povučenih iz opticaja, i njegove supruge Mimoze Bruzije, javlja albanski portal “Top čenel”.\nAlbanija dobila status kandidata za EU\nJune 24, 2014 MAKRO, SVE VIJESTI 0\nSavjet ministara EU dodijelilo je Abaniji status kandidata, napisao je na Twitteru evropski komesar za proširenje Štefan File. Albanija je aplicirala za status kandidata 2009. godine, ali napeta politička situacija, slabe mjere protiv korupcije i kriminala i slabo pravosuđe ugrozili su te napore.\nItalijani idu da rade u Albaniju\nJune 10, 2014 Ekonomija, MAKRO, SVE VIJESTI 0\nSve više Italijana u potrazi za poslom i boljim životom odlazi u Albaniju – pokazuju zvanični podaci. Albanska vlada navodi da, sa dozvolom za rad ili studiranje, u Albaniji boravi oko 19.000 Italijana.


Land Rover će ponuditi svoju verziju Jaguara I-Pace\n7 Dec 2017 - 13:30 Vesti Link\nJaguar se priprema za lansiranje svog I-Pace modela tokom druge polovine sledeće godine, a novi zvanični izveštaji sugerišu da će i Land Rover na kraju ponuditi svoju verziju električnog krosovera.\nU jednom intervjuu datom britanskim medijima, direktor kompanije Land Rover i njen šef dizajna, Geri Mekgovern, potvrdio je da je njihova varijanta neminovna. On je odbio da da bilo kakve informacije o tačnom datumu lansiranja ili način na koji će pozicionirati svoju liniju, ali je ipak potvrdio da će automobil biti više nego sposoban za off-road akciju.\nZa sada ne posedujemo dovoljno informacija o najnovijem vozilu, ali ukoliko se fokusiramo na terenske kapacitete, možemo očekivati da će se LR varijanta pomalo razlikovati od Jaguar I-Pace modela. Takođe, sestrinska verzija ovog terenca sigurno dobija unikatne stilske karakteristike, sa obiljem prepoznatljivih elemenata Land Rover dizajnerskog jezika.\nNije bilo ni reči o izgledu Land Rover verzije I-Pace automobila, ali Mekgovern je potvrdio da elektronski pokretački sklop otvara obilje mogućnosti, jer eliminacija konvencijalnih motora oslobađa dodatni prostor ispod haube. Kako je direktor objasnio, njegov brend želi maksimalno da iskoristi svaki dostupan prostor za ugrađivanje novih tehnologija. "Kada vam promenom motornog sklopa ostane nešto više od planiranog, to definitivno menja proporcije vozila, što je ujedno veoma važno za dizajn."\nSa preduslovom da Land Rover varijanta ostane dosledna I-Pace automobilu, svakako možemo očekivati pakovanje baterija od 90 kWh i električni pogonski sklop koji razvija približno 400 ks i 690 Nm obtnog momenta. Ova kombinacija bi trebalo da obezbedi krosoveru ubrzanje do stotke za oko četiri sekunde i prelazni opseg od 354 kilometra sa jednim punjenjem.


Glavna stranica O nama Blog Oblasti Zero Trust zaštite\nZero Trust model podrazumeva potvrđenu pouzdanost – da biste nešto smatrali pouzdanim, morate to prvo da potvrdite. U prethodnim člancima ukratko smo govorili o novom Zero Trust modelu kompanije Microsoft i obradili osnovne elemente Zero Trust modela. U ovom članku obrađujemo oblasti zaštite, iako prelazak u Zero Trust bezbednosni model ne mora predstavljati isključivo rešenje. Uvek se preporučuje korišćenje pristupa po fazama, pri čemu se prvo uklanjaju ranjivosti koje se najlakše zloupotrebljavaju.\nZero Trust pristup treba da se širi kroz ceo digitalni sistem, služeći kao integrisana bezbednosna filozofija i celovita strategija. Ovo se postiže implementacijom Zero Trust kontrola i tehnologija kroz šest osnovnih elemenata: identitete, uređaje, aplikacije, podatke, infrastrukturu i mreže. Svaki od ovih šest osnovnih elemenata predstavlja izvor signala, nivo kontrole za jačanje i kritični resurs koji treba da se zaštiti. To znači da svaki od njih predstavlja važnu oblast za usmeravanje investicija.\nIdentiteti definišu Zero Trust nivo kontrole, bez obzira na to da li predstavljaju ljude, usluge ili IoT uređaje. Kada neki identitet pokuša da pristupi nekom resursu, moramo da izvršimo jaku proveru tog identiteta, obezbedimo da pristup bude usaglašen i tipičan za taj identitet, kao i da se prate principi pristupa sa najmanjim pravima.\nAzure Active Directory je usluga identiteta u oblaku, koja dodeljuje identitet i kontrole uslovnog pristupa za vaše zaposlene, servisne naloge koji se koriste za aplikacije i procese, kao i za vaše uređaje. Azure AD može da obezbedi jedan nivo kontrole identiteta sa zajedničkim uslugama provere identiteta i davanja ovlašćenja za sve vaše aplikacije i usluge uključujući popularne SaaS aplikacije, ili oblak u oblasti poslovanja i aplikacije u poslovnim objektima. Pored toga, da bi proces provere identiteta što manje ometao korisnike, možete da iskoristite prednosti inteligencije u realnom vremenu prilikom prijavljivanja pomoću uslovnog pristupa u Azure AD, koji omogućava da definišete politike tako da procenjuju nivoe rizika.\nKada se identitetu dodeli pristup resursu, omogućava se protok podataka na većem broju različitih uređaja, od IoT uređaja do pametnih telefona, od BYOD do partnerski upravljanih uređaja, kao i od uređaja za rad u poslovnim objektima do servera u oblaku. Ova raznolikost omogućava formiranje prostora za napade širokih razmera, zbog čega je neophodan nadzor, kao i jačanje zdravlja i usaglašenosti uređaja radi bezbednog pristupa.\nPomoću platforme Microsoft Endpoint Manager možete obezbediti da uređaji i aplikacije koje su na njima instalirane ispunjavaju zahteve bezbednosti i politike usaglašenosti, bez obzira na to da li je uređaj u vlasništvu organizacije ili korisnika. Microsoft Defender, sa svojim Extended Detection and Response (XDR) kontrolama upravljanja, može da identifikuje i spreči prekršaje otkrivene na krajnjoj tački, kao i da prinudno vrati uređaj u pouzdano stanje pre nego što mu se omogući ponovno povezivanje sa resursima.\nAplikacije i API-ji sadrže interfejs za korišćenje podataka. Oni se mogu koristiti na tradicionalne načine u poslovnim objektima, ili se mogu premestiti u radna okruženja u oblaku, odnosno u moderne Saas aplikacije. Kontrole i tehnologije treba primenjivati tako da otkrivaju Shadow IT resurse, obezbede odgovarajuće dozvole u aplikacijama i pristup prolazima na osnovu analitike u realnom vremenu, prate neuobičajeno ponašanje, kontrolišu aktivnosti korisnika i potvrđuju bezbedne opcije za konfigurisanje.\nMicrosoft Endpoint Manager se može koristiti za konfigurisanje i uvođenje upravljanja politikama, kako za desktop tako i za mobilne aplikacije, uključujući pregledače. Poznavanje aplikacija koje se koriste u vašoj organizaciji od ključnog je značaja za ublažavanje problema novih ranjivosti, a Microsoft Cloud App Security (MCAS) može da otkrije Shadow IT resurse i njima upravlja.\nTimovi za bezbednost se fokusiraju na zaštitu podataka. Kad god je moguće, podaci treba da ostanu bezbedni, čak i kada se više ne nalaze na uređajima, aplikacijama, infrastrukturama i mrežama koje kontroliše organizacija. Podaci moraju da se klasifikuju, označavaju i enkriptuju, a pristup podacima mora da se ograničava u zavisnosti od ovih atributa.\nPolitikama koje definišete, zajedno sa nadzorom u realnom vremenu, može se ograničiti ili blokirati neželjeno deljenje osetljivih podataka i datoteka – na primer, Microsoft Information Protection omogućava automatizaciju označavanja i klasifikacije datoteka i sadržaja.\nInfrastruktura (bilo na on-prem serverima, virtuelnim mašinama u oblaku, kontejnerima ili mikro-servisima) predstavlja kritični vektor pretnje. Procenite verziju, konfiguraciju i JIT pristup kako biste ojačali odbranu, koristite telemetriju za detektovanje napada i nepravilnosti, automatski blokirajte i označavajte rizično ponašanje i preduzmite zaštitne mere.\nNajvažnije pitanje infrastrukture odnosi se na upravljanje konfiguracijom i ažuriranjem softvera, kako bi celokupna uvedena infrastruktura ispunila zahteve vaše bezbednosti i politike. Azure landing zone, planovi i politike omogućavaju da nove uvedene infrastrukture ispune zahteve usaglašenosti. Azure Security Center, zajedno sa alatkom Log Analytics, pomaže pri upravljanju konfiguracijom i ažuriranjem softvera na vašim on-prem infrastrukturama, u više oblaka ili na više platformi. Praćenje je od kritičnog značaja za otkrivanje ranjivosti, napada i nepravilnosti, a Microsoft Defender sa rešenjem Azure Sentinel obezbeđuje zaštitu od pretnji po dubini i širini za radna okruženja sa više oblaka, čime se omogućavaju automatizovana detekcija i odgovor.\nSvim podacima se na kraju pristupa preko mrežne infrastrukture. Mrežnim kontrolama mogu da se obezbede kritične usmerene kontrole za poboljšavanje vidljivosti i lakše se sprečava bočno kretanje napadača kroz mrežu. Mreže treba da budu segmentirane (uključujući dublju mikrosegmentaciju unutar mreže), a treba uspostaviti i zaštitu od pretnji u realnom vremenu, potpunu enkripciju, praćenje i analitiku.\nMicrosoft nudi nekoliko rešenja kao pomoć u obezbeđivanju mreže, uključujući Azure Firewall i Azure DDoS Protection, za zaštitu vaših Azure VNET resursa. Važno je i to da vam rešenja XDR i SIEM kompanije Microsoft, koja sadrže Microsoft Defender i Azure Sentinel, pomažu da brzo identifikujete i rešite bezbednosne incidente.\nPočnite da ugrađujete Zero Trust model u svoju organizaciju uz pomoć kompanije Softline – obratite nam se i naši stručnjaci će vam sa zadovoljstvom izaći u susret.


Kovačević: Dodik i Srpska smetaju zato što ne pristaju da budu bilo čiji pioni | Trebinje Danas\nKovačević: Dodik i Srpska smetaju zato što ne pristaju da budu bilo čiji pioni\n25.03.2022. u 12:15\nSavjetnik srpskog člana Predsjedništva BiH Radovan Kovačević izjavio je Srni da nema saznanja o tome da NATO navodno "sprema napad na Milorada Dodika" i da iako takve informacije možda djeluju malo pretjerano, ono što zasigurno zna jeste da Milorad Dodik i Republika Srpska i te kako smetaju zbog toga što vode autentičnu politiku i što bez obzira na pritiske ne pristaju da budu bilo čiji pioni ili poslušnici.\n- Ono što isto tako zasigurno znam jeste da je od Dodika na velikom broju sastanaka i u velikom broju telefonskih razgovora traženo da odustane od principijelnog zalaganja za dosljedno poštovanje Dejtonskog sporazuma i od toga da se nepokolebljivo bori za zaštitu i jačanje statusa Republike Srpske, a da baš nijednom, u bilo kojem razgovoru nikada nije zatraženo od njega da odustane od bilo kakve navodne korupcije - istakao je Kovačević.\nS obzirom na to da Dodik nije odustao da se bori za dosljedno poštovanje Dejtonskog sporazuma i da se nepokolebljivo bori za zaštitu i jačanje statusa Reublike Srpske, te da se Republici Srpskoj vrati sve ono što joj po Ustavu pripada, rekao je Kovačević, kao odgovor je dobio uvođenje sankcija zbog nekakve navodne korupcije.\n- Kao odgovor je dobio i da kontrolisano Tužilaštvo BiH ponovo pokreće predmete za koji istraga traje već 15 godina bez ikakvog rezultata, bez ikakvog ishoda iz razloga što aposlutno nikakvi dokazi o bilo kakvim nelegalnim radnjama ne postoje - naglasio je Kovačević.\nOn je rekao da je potpuno jasno da će usljed nove krize i situacije u Ukrajini pritisci na Republiku Srpsku, kao i na Milorada Dodika biti sve jači i jači.\n- Ali ono što je potpuno sigurno jeste da Milorad Dodik i Republika Srpska neće pokleknuti i neće odustati od toga da vode autentičnu politiku isključivo u interesu naroda i građana Republike Srpske i da iz dana u dan rade samo sa jednim ciljem da Republika Srpska bude očuvana, da bude jača i da građani Republike Srpske u njoj žive sve bolje i bolje - istakao je Kovačević.\nCrnogorski portal IN4S sinoć je objavio da NATO sprema napad na srpskog člana Predsjedništva BiH Milorada Dodika, a navedena otmica, kako se navodi, bila bi realizovana prepadnom akcijom kopnenih snaga Alijanse uz helikoptersku podršku, nakon čega bi se Dodik avionskim letom NATO-a nasilnim putem prebacio u neku od trećih zemalja.


Novi Zakon o unutrašnjim poslovima Federacije BiH, kao najvažniji sistemski zakon za oblast unutrašnjih poslova, usaglašen s međunarodnim standardima, formalno će danas stupiti na snagu.\nNezavisni odbor je 1. oktobra objavio javni konkurs za izbor direktora Federalne uprave policije, i to prema starom zakonu koji prestaje da važi danas. Rok za prijavu kandidata ističe 16. oktobra.\nU tom smislu, federalni ministar unutrašnjih poslova Predrag Kurteš naglašava da izbor direktora Federalne uprave policije (FUP) treba da bude izvršen prema novom Zakonu o unutrašnjim poslovima FBiH.\n“Kao federalni ministar unutrašnjih poslova nemam nadležnost da se na bilo koji način miješam u rad Nezavisnog odbora, kao ni rad i postupanje predsjednika Federacije BiH, tako da nisam mogao uticati na odluku Nezavisnog odbora da konkurs za izbor direktora Federalne uprave policije objavi 1. oktobra, i to prema Zakonu o unutrašnjim poslovima iz 2005. godine, niti mogu znati razloge koji su vodili predsjednika FBiH da ukaz o proglašenju Zakona o unutrašnjim poslovima FBiH, koji je usvojen 21. jula, potpiše tek 1. oktobra”, kazao je Kurteš.\nNezavisni odbor je, naglašava, parlamentarno tijelo čiji je zadatak provođenje nepristrasne, objektivne i zakonite procedure za imenovanje direktora Federalne uprave policije. Rad Nezavisnog odbora prati Komisija za sigurnost kao radno tijelo Parlamenta, kroz parlamentarni nadzor nad zakonitošću rada nezavisnih tijela koje obrazuje Parlament i organa unutrašnjih poslova.\n“S tim u vezi, pismeno sam se obratio Komisiji za sigurnost Parlamenta Federacije BiH i zatražio da utvrdi da li je objavljeni konkurs u skladu sa odredbama člana 54. Zakona o unutrašnjim poslovima Federacije BiH (Uvjeti za imenovanje direktora Federalne uprave policije), te da u skladu sa nadležnostima Komisija ocijeni i prati zakonitost objavljivanja, sadržaja i načina rješavanja spornog pitanja oko javnog konkursa objavljenog 1. oktobra”, kaže Kurteš.\n“Otvara se sumnja da se radi o neozbiljnoj manipulaciji odlukama najvišeg zakonodavnog tijela u Federaciji BiH kojom se postavlja pitanje svrsishodnosti donošenja novih i boljih zakona uopće i otvara vrlo ozbiljna priča o pokušaju najdirektnijeg mogućeg miješanja politike u izbor prvog čovjeka Federalne uprave policije, izuzetno važne policijske agencije u Federaciji BiH. Uvjeren sam da Nezavisni odbor ima kapacitet, volju i namjeru da sagleda sve argumente i nastalu situaciju riješi u skladu sa svojim ovlaštenjima, čisto i bez bilo kakvih, uvjeren sam, nepotrebnih afera”, rekao je federalni ministar unutrašnjih poslova u nastavku razgovora za Agenciju Fena.\nInače, novim Zakonom o unutrašnjim poslovima FBiH, operativna samostalnost i finansijska neovisnost Federalne uprave policije, kao operativne policijske agencije u sastavu ministarstva postaje prvi put je eksplicite propisana zakonska kategorija.\n“Ovaj zakon jasno i precizno štiti policiju, a direktoru Federalne uprave policije garantira samostalnost u radu, štiti ga od bilo kakvog ili bilo čijeg pritiska, omogućava mu vođenje kadrovske politike, planiranje policijskih aktivnosti i realiziranje tih planova samostalno i bez obaveze konsultacija s bilo kim, kao i potpuno samostalno raspolaganje budžetom Federalne uprave policije. To svakako predstavlja najznačajnije dostignuće ovog zakonskog rješenja”, ističe Kurteš.\nNakon što novi Zakon o unutrašnjim poslovima stupi na snagu, federalni ministar unutrašnjih poslova će pristupiti izradi podzakonskih akata koji će pobliže urediti primjenu zakona u praksi.


Kolegijum za pregovore sa EU\nNa putu ka EU - bez opuštanja!\n- Rezultati koje je Crna Gora postigla na planu evropskih integracija su ohrabrujući, ali i obavezujući i u narednom periodu se moraju intenzivirati aktivnosti na ostvarivanju rezultata u svim oblastima kako bismo ostvarili ključni državni interes – članstvo u EU - ocijenjeno je danas na sjednici Kolegijuma za pregovore kojom je predsjedavao premijer Duško Marković.\n- Dobri rezultati koje ostvarujemo na evropskom putu nam ne smiju biti izgovor za opuštanje. Naprotiv, u narednim mjesecima moramo intenzivirati rad na stvaranju još vidljivijih rezultata u oblasti borbe protiv korupcije i organizovanog kriminala i završiti obaveze koje vode ispunjenju obaveza za zatvaranje nekoliko poglavlja. Očekujem od cijele pregovaračke strukture maksimalnu posvećenost i odgovornost u ispunjavanju preuzetih obaveza i poštovanje postavljenih rokova - poručio je predsjednik Vlade.\nRazmatrajući stanje u oblasti vladavine prava, članovi Kolegijuma su ocijenili pozitivnim rezultate na ovom polju i posebno istakli uspjeh u borbi protiv organizovanog kriminala, te borbi protiv trgovine ljudima. Pohvaljena je međuinstitucionalna saradnja i pozitivan impuls koji je u tom smislu dao novi direktor Uprave policije, a istaknuti su i rezultati ovog organa kao i Specijalnog državnog tužilaštva.\nDogovreno je da se naredne godine dodatno unaprijedi zakonodavstvo kako bi se organima za sprovođenje zakona obezbijedile mogućnosti za efikasno procesuiranje svih vidova kriminala. Akcenat će u 2019. godini biti na daljoj reformi pravosuđa kao i na obezbjeđivanju boljeg ambijenta za rad medija i rješavanje napada na novinare i imovinu medija.\nČlanovi Kolegijuma su razmotrili trenutno stanje i planirane aktivnosti za dostizanje interne spremnosti za zatvaranje poglavlja 6, 7, 10, 20, 21 i 28; realizaciju obaveza iz Programa pristupanja Crne Gore Evropskoj uniji u 2018. i pripremu Programa pristupanja Crne Gore Evropskoj uniji 2019-2020, kao i sagledavanje sistema koordinacije u okviru evropske integracije. Dogovorene su aktivnosti koje će voditi ispunjenju završnih mjerila, odnosno završavanju obaveza za zatvaranje poglavlja.


I preminulima promjenili biralište\nNalazite se ovdje:Početna»Izbori»I preminulima promjenili biralište\nIzbori, Izbori 2016, Saopštenja za medije 15/10/2016\nIz MUP-a su “Vijestima” odgovorili da nisu znali da je ta osoba preminula\nMeđu onima koje je Ministarstvo unutrašnjih poslova obavijestilo da im je promijenjeno biračko mjesto na parlamentarnim izborima je i I. R., koja je preminula 2002. godine.\nU dokumentu u koji su “Vijesti” imale uvid navodi se da joj je promijenjeno biračko mjesto i da bi trebalo da glasa u Osnovnoj školi “Vuk Karadžić”u Podgorici. Dokument iz područne jedinice MUP-a za upravne unutrašnje poslove datira od 21. jula, a u njemu se kao datum prijave posljednjeg prebivališta stoji 21. septembar 1983. godine.\nIz MUP-a su “Vijestima” odgovorili da nisu znali da je ta osoba preminula.\n“U matičnom registru umrlih nije evidentirana činjenica smrti, te ni da lica koja su bila u obavezi prijaviti eventualnu činjenicu smrti za gore navedeno lice, u skladu sa zakonom, nijesu to uradila, a MUP nije u saznanju da je lice umrlo,” piše u odgovoru.\nNedavno su iz MANS-a upozorili da sumnjaju da u biračkom spisku postoji više hiljada preminulih lica. Za samo nedelju dana građani su preko MANS-ovog SOS telefona prijavili 49 lica za koja postoje dokazi da su preminula a koja se i sada nalaze u biračkom spisku.\nBirači Biračka mjesta\nPredhodni članakUMHCG: Zakon o izboru odbornika i poslanika neusklađen sa Ustavom i Konvencijom UN\nSlijedeći članak Dolazak dijaspore na glasanje


Veliki uspeh “Malih pčelica” -\nU prisustvu brojnih zvanica i gostiju, među kojima su bili i ministar za rad, zapošljavanje, boračka i socijalna pitanja Zoran Đorđević i narodni poslanik Dalibor Radičević, u subotu je u Domu za smeštaj odraslih lica u Kulini održano “Veselo kulinsko leto”. Reč je o tradicionalnoj, osmoj po redu, sportsko-zabavnoj manifestaciji za osobe sa smetnjama u razvoju, na kojoj su učestvovali predstavnici šest ustanova.\nEkipe su se nadmetale u pikadu, poligonskoj igri, skoku u dalj, slobodnim bacanjima na koš, šutiranju na gol, ubacivanju loptica u korpu preko zida i u nadvlačenju konopca. U takmičenju su učestvovali i vaspitači koji su šutirali na koš sa linije za tri poena.\nMinistar za rad Zoran Đorđević i narodni poslanik Dalibor Radičević prisustvovali su manifestaciji u Kulini\nKao i lane, sa 42 boda opet su najuspešniji bili predstavnici Zavoda za smeštaj odraslih lica “Male pčelice” iz Kragujevca. Drugo mesto sa 33 boda osvojila je ekipa Doma za decu i lica ometena u razvoju „Dr Nikola Šumenković“ iz Stamnice kod Petrovca na Mlavi, dok su se na treću poziciju, sa 31 bodom, plasirali takmičari iz Ustanove za odrasle i starije „Gvozden Jovančićević“ iz Velikog Popovca. Četvrto mesto sa 30 bodova pripalo je domaćinima, Domu za smeštaj odraslih lica u Kulini. Na peto mesto plasirao se Dom iz Jabuke kraj Pančeva sa 26 bodova, a na šestu poziciju sa 22 boda ekipa Ustanove za decu i mlade „Sremčica“ iz Sremčice.\nZa osvojeno prvo, drugo i treće mesto ekipe su nagrađene medaljama i peharima, a svi ostali takmičari dobili su medalje. Priznanja su uručili pomoćnik ministra Miloš Janković i direktor Doma u Kulini, mr Vojkan Stanojević.\nU sklopu “Veselog kulinskog leta” organizovan je i bogat prateći program. Članice udruženja “Radinost” iz Aleksinca i “Super žene“ iz Tešice priredile su izložbe narodne radinosti i kulinarskih specijaliteta ovog kraja, a nastupili su i članovi folklornog ansambla KUD “Dejan Jovanović Deša” iz Tešice i vokalna solistkinja Aleksandra Mladenović iz Čokota.\nPrevious Post:Ovogodišnja paprika i duža i teža od prošlogodišnje\nNext Post:Fudbal: Remi Moravice, poraz “rudara”


U periodu januar - jun 2021. godine, industrija Srbije je zabeležila rast od 9,1 odsto u poređenju sa istim lanjskom periodom.\nPrerađivačka industrija je u junu ostvarila je rast od 6,3 procenta na godišnjem nivou, dok su pad zabeležili rudarstvo, za 2,6 odsto, i snabdevanje električnom energijom, gasom, parom i klimatizacija, za 3,2 posto.\nU junu je, u poređjenju sa istim mesecom 2020. porasla proizvodnja kapitalnih proizvoda za 21,7 procenata, intermedijarnih proizvoda, osim energije, za 6,7 odsto, i netrajnih proizvoda za široku potrošnju, za 2,4 odsto, dok je pad zabeležen u proizvodnji energije, za 1,4 procenta, i prozivodnji trajnih proizvoda za široku potrošnju, za 2,7 odsto.\nPrema desezoniranim podacima, industrija Srbije je u junu ostvarila ukupan rast od tri odsto u odnosu na maj, pri čemu je prerađivačku porasla za 2,7 odsto.\nDesezonirani indeks industrijske proizvodnje za jun 2021. godine, u odnosu na prosek 2020, pokazuje rast ukupne industrije od 1,9 procenata, i rast prerađivačke industrije od 5,5, odsto.\nKAKO STOJIMO SA INFLACIJOM? Mesečna u avgustu 0,9 odsto, najviše rasle cene ovih proizvoda\nFRANCUSKA VINA NA NIKAD VEĆEM UDARU Mrazevi i bolesti su i više nego devastirali rod, proizvodnja nije bila niža u istoriji\nKAKO NAM STOJI PRIVREDA? BDP nam je rastao skoro 14 odsto, u plusu i proizvodnja, turizam, spoljna trgovina i maloprodaja


Otvorena Nedelja Evrope na Vračaru - European Western Balkans\nBEOGRAD – Na Vračaru je danas svečano otvorena manifestacija “Nedelja Evrope”, koja će trajati do 24. maja, tokom koje će Vračarci i njihovi sugrađani i gosti, kroz različite akcije i promocije, bolje upoznati sa procesom priključenja Evropskoj uniji i evropskim vrednostima.\n“Nedelja Evrope” organizuje se prvi put, a predsednik opštine Vračar Milan Nedeljković kaže da je to prilika da se svi upoznaju sa detaljima i principima evropskog pristupa lokalnoj samoupravi.\nNedeljković je dodao da lokalna vlast na čijem je čelu, nastoji da uvede elektronski sistem u komunikaciju sa građana i da bude servis građana, bez mnogo papira.\n“To je jedan od naših zadataka, da opismenimo opštinu na evropski način, a ne kao do sada kroz papire, zakazivanje i dugo čekanje”, ukazao je Nedeljković.\nOn je dodao da je Vračar kroz mnoge aktivnosti sa Gradom ušao u projekte obnove i rekonstrukcije na svojoj teritoriji, da vodi računa o mladima, najstarijima.\n“Zadatak opštine je da vodi računa o svima i mi ćemo tokom ove Nedelje imati šta da kažemo. Evropa je dobro zagazila u Srbiju, a na Vračar pogotovo. Vračar je uvek do sada bio vodeći u svim stvarima i biće avangarda u evropskim akcijama u Srbiji”, rekao je Nedeljković.\nPredsednik Skupštine opštine Vračar Mihailo Grupković zahvalio je svim partnerima koji su pomogli organizaciju događaja i dodao da se nada da će Nedelja Evrope postati praksa opštine Vračar i narednih godina.\nGrupković je dodao da je za vračarsku Nedelju Evrope pripremljen bogat program – od promocije knjige Evropskog mozaika, do promocije biciklizma kao alternativnog prevoznog sredstva u evropskim gradovima i predavanja o značaju evropskih institucija, a poseban akcenat stavljen je na ulogu lokalne samouprave u procesu priključenja EU.\n“Želimo da pokažemo da proces priključena nije nešto što se događa mimo građana, već da oni imaju mogućost da utiču na sam proces”, rekao je Grupković.\nZamenik direktora vladine Kancelarije za evropske integracije Srđan Todorović istakao je da je inicijativa opštine za održanje Nedelje Evrope značajna jer doprinosi promociji vrednosti za koje se zalaže EU, a koje se danas smatraju univerzalnim i opšteprihvaćenim u uređenim evropskim državama.\n“Ovakvi skupovi doprinose boljoj informisanosti građana o procesu evropskih integracija i reformama koje predstavljaju suštinu budućeg članstva Srbije u EU”, rekao je Todorović.\nOn je dodao da je važno što jedna centralna beogradska opština uvodi takvu praksu za koju se nada da će postati tradicionalna.\nPodvukao je da je aktivna uloga lokalne samouprave važna za dalji proces evropskih integracija, jer su lokalne vlasti te koje primenjuju propise EU u praksi, navodeći podatak da se čak 70 odsto propisa EU primenjuje na lokalu ili na regionalnim nivou.\nU okviru manifestacije, već danas, učenici OŠ “NH Dušan Dugalić” učestvovaće u akciji sadnje cveća, u cilju promocije hortikulturne terapije za decu sa smetnjama u razvoju.\nZa sutra je zakazana promocija knjige “Evropski mozaik”, a za četvrtak, 18. maj razgovor sa građanima o značaju evropskih instituciija i ulozi lokalne samouprave u procesu priključenja.\nNarednog ponedeljka, 22. maja vračarski srednjoškolci imaće Malu školu diplomatije, a dan kasnije sledi promocija biciklizma kao alternativnog prevoznog sredstva u evropskim metropoloma.\nOrganizatori nisu zaboravili najmlađe, pa će poslednjeg dana, 24. maja, učenici od prvog do četvrtog razreda moći da pogledaju predstavu “Kako su drvo i cvet spasili svet”.\nEvropski mozaikKancelarija za evropske integracijeMala škola diplomatijeMihailo GrupkovićMilan NedeljkovićNedelja EvropeSrđan TodorovićVračar\nSpor put Srbije ka EU: Od nekorišćenja kapaciteta do teških političkih pitanja\nAleksandar Ivković 11. 09. 2019. 11. 09. 2019.


Podeljeni paketi roditeljima čije su bebe rođene u Nedelji Crvenog krsta\nRTV Subotica • Sanela Simeunović • 15. jun 2022. • 12:00 •\nU prostorijama Crvenog krsta podeljeni su paketi roditeljima čije su bebe rođene u nedelji posvećenoj ovoj organizaciji, od 8. do 15.maja. U navedenom periodu, Subotica je postala bogatija za 21 stanovnika.\nU Nedelji Crvenog krsta rođeno je osam devojčica i 13 dečaka. Među sugrađanima koji su dobili prinovu u tom periodu je i Nebojša Tumbas, otac male Teodore. Ovaj „novopečeni” tata kaže da je svaka pomoć dobrodošla, posebno za one koji su po prvi put postali roditelji.\nTri bebe rođene 8. maja, na Svetski dan Crvenog krsta, darovane su još u Opštoj bolnici, dok je za preostalih 18 dodela paketa upriličena danas. Bebi pakete obezbedio je Crveni krst Srbije, dok je pakete higijene pripremio Crveni krst Vojvodine.\nAkcija darovanja beba rođenih u Nedelji Crvenog krsta organizovana je 30. put.


Gradska izborna komisija Grada Zaječara: Saopštenje za javnost - Tempo Naxi radio\nPoštovani glasači sa teritorije grada Zaječara, Članom 2. stav 1. Uputstva za sprovođenje glasanja van glasačkog mesta, propisano je da glasač koji nije u mogućnosti da glasa na glasačkom mestu (nemoćno ili sprečeno lice) može da glasa van glasačkog mesta. Glasači mogu da obaveste glasački odbor da žele da glasaju van glasačkog mesta počev od petka, 14. januara 2022. godine, a najkasnije do 11.00 časova na dan glasanja, 16. januara 2022. godine. Obaveštavanje glasača o potrebi da glasa van glasačkog mesta u petak, 14. januara 2022. godine i u subotu, 15. januara 2022. godine, vrši se u vremenu od 08.00 časova do 20.00 časova, na broj telefona 019/444-600, lično ili preko lica koje sam glasač odabere.\nObaveštavanje glasača o potrebi da glasa van glasačkog mesta na dan glasanja, 16. januara 2022. godine vrši se najkasnije do 11.00 časova, na napred navedeni broj telefona ili neposredno glasačkom odboru na glasačkom mestu gde taj glasač glasa, lično ili preko lica koje sam glasač odabere.\nNaglašavamo da van glasačkog mesta mogu da glasaju samo lica koja nisu u mogućnosti da lično dođu na galasčko mesto iz zdravstvenih razloga, osobe sa invaliditetom i nemoćna stara lica, kao i glasač oboleo od zarazne bolesti COVID-19, ima simptome te bolesti ili mu je određena mera karantina. Napominjemo, da glasač oboleo od zarazne bolesti COVID-19 ne sme da ima direktan kontakt sa glasačkim materijalom i može da glasa isključivo uz pomoć pomagača, koji umesto njega preuzima i predaje glasački materijal poverenicima glasačkog odbora, uključujući i odgovarajući identifikacioni dokument tog glasača. Pomagač može biti samo lice koje nije obolelo od zarazne bolesti COVID-19\nPredsednik, Marko Minić


NBS uvela moratorijum na otplatu kredita | PC Press\nNBS uvela moratorijum na otplatu kredita\n17. mart 2020. 21. mart 2020. PC Press\nNarodna banka Srbije je na danas održanoj vanrednoj sednici Izvršnog odbora, usled vanrednih okolnosti koje su nastupile širenjem koronavirusa i uvođenjem vanrednog stanja, usvojila odluke kojima se propisuje zastoj u otplati obaveza dužnika (moratorijum).\nKo se kvalifikuje za moratorijum?\nMoratorijum je propisan za sve dužnike koji to žele (fizička lica, poljoprivrednike i preduzetnike i privredna društva), a podrazumeva zastoj u otplati obaveza koji ne može biti kraći od 90 dana, odnosno od trajanja vanrednog stanja koje je uvedeno zbog pandemije korona virusa u Srbiji. U navedenom periodu dužnik neće biti u obavezi da otplaćuje svoje obaveze po osnovu kredita, odnosno lizinga. Svakako, dužnici banke, odnosno primaoci lizinga, ni nakon početka primene ovih mera nisu sprečeni da redovno izmiruju svoje obaveze.\nDodaju i da tokom trajanja vanrednog stanja banka, kao ni davalac lizinga, neće obračunavati zateznu kamatu na dospela, a neizmirena potraživanja, i neće pokretati postupak izvršenja odnosno prinudne naplate, niti će preduzimati druge pravne radnje u cilju naplate potraživanja od klijenata. Pored toga, banka kao ni davalac lizinga, od dužnika neće moći da potražuju naknadu bilo kojih troškova u vezi sa primenom usvojenih propisa, pojašnjavaju iz NBS.\nBanke dužne da obaveste klijente o mogućnosti moratorijuma\nTagovi: krediti, moratorijum, Narodna banka\n← Radio Signal emituje program „od kuće“\nWindows 10: Aprilsko ažuriranje donosi novu korisnu alatku →


od 26. septembra do 2. oktobra 2016. » Astro portal\nod 26. septembra do 2. oktobra 2016.\nPeriod je ovo tokom koga ćete postići mnogo više nego što ste očekivali. Moguće su ponude za novi posao ili novo i bolje radno mesto. Velike su šanse za napredovanjem. Razloga za dilemu nema, jer to je ono što ste negde i očekivali i bićete zadovoljni svojim postignućem. Finansijska situacija je povoljna tokom prve polovine, ali drugi deo sedmice može biti opterećena finansijski. Međutim, nekako ćete uspeti da pokrijete sva […]


Konferencija ,,Nastavljanje agresije drugim sredstvima“ 23-24. marta povodom obeležavanja NATO agresije – IVENSA MEDIA GROUP\nBeogradski forum za svet ravnopravnih i Klub generala i admirala Srbije organizuju konferenciju ,,Nastavljanje agresije drugim sredstvima“ povodom obeležavanja 21. godišnjice NATO bombardovanja, a u znak sećanja na žrtve koje je naša zemlja pretrpela.\nKonferencija će početi u 11h, 23. marta 2020. godine u sali Doma Vojske Srbije.\nPrisutni će imati prilike da čuju govore: Živadina Jovanovića, predsednika Beogradskog foruma za svet ravnopravnih; generala-potpukovnika Milomira Miladinovića, predsednika Kluba generala i admirala Srbije; Aleksandra Kanjšina, predsednika Međunarodne federacije oficira u rezervi; zatim prof. dr Danicu Grujičić, direktorku Instituta za radiologiju i onkologiju; generala-potpukovnika Radovana Radinovića, člana UO Beograskog foruma; Radeta Drobca, zamenika predsednika Beogradskog foruma i pukovnika Dragomira Krstovića, člana Kluba generala i admirala Srbije.\nDrugi dan konferencije, 24. marta u 11h biće upriličeno polaganje cveća kod Spomenika deci žrtvama NATO agresije, park Tašmajdan, a u 12h kod spomenika svim žrtvama NATO agresije ,,Večna vatra“, ,,Park prijateljstva“, kod Ušća na Novom Beogradu.\nTags: beograd Konferencija NATO\nPrevious KORONA VIRUS potvrđen i u Srbiji ; Epidemiolozi dali upozorenja\nNext Oglasila se Evropska Unija o migrantskoj politici Turske; Borelj: ,,Prekinimo ovu igru”


Sitnice koje će tvoj život učiniti srećnim - Page 2 of 3 - WANNABE MAGAZINE\nSitnice koje će tvoj život učiniti srećnim\nAko radiš posao koji te ispunjava imaćeš osećaj da ne radiš već da uživaš. Jurenje uspešne karijere i zarada neće učiniti da budeš istinski srećna. Možda je tvoj idealan posao da pomažeš drugima, i možda u tom poslu nema neke velike zadare, ali ima sadisfakcije.\nPrihvati svoje mane\nNi jedan čovek niti žena nije savršen i tačka! Mane te, kao i vrline, čine jedinstvenom, a bez obzira da li imaš problema sa fizičkim izgledom ili nekom karakternom osobinom, treba da zavoliš sebe jer ćete onda i drugi voleti i ceniti bez obzira na tvoje nedostatke.\nPoradi na svom stavu\nDa bi bila srećna, ključno je da voliš sebe i da zračiš samopouzdanjem. Ne dozvoli da te nečija kritika rastuži i rasplače. Budi samouverena, naravno ne narcisoidna ličnost, ali ceni sebe, svoj trud i rad i samim tim ćeš biti zadovoljnija i manje frustrirana osoba.


EXPRES VESTI - Izbeglička kriza košta Austriju 802 miliona evra godišnje\nIzbeglička kriza košta Austriju 802 miliona evra godišnje\nBEČ - Austriju izbeglička kriza staje 91.537 evra po satu, 2,2 miliona evra dnevno, odnosno 802 miliona evra godišnje, proizilazi iz brojki do kojih je došao bečki dnevnik "Kronen cajtung".\nDo najnovijih brojki je teško doći, tvrdi dnevnik dodajući da je brojke dobio od službenice jednog ministarstva.\nAktuelno u Austriji živi 84.000 izbeglica koji dobijaju državnu pomoć, a daljih 35.000 dobija već, na osnovu pozitivno rešenih molbi za dobijanje azila, minimalac.\nSvaki od 35.000 azilanata dobija mesečno 837,76 evra, što znači da su ukupni troškovi po državu 29,3 miliona evra mesečno, odnosno 351,9 miliona evra u ovoj godini.\nTroškovi za brigu o još 84.000 izbeglica, koji još nisu dobile azil, na osnovu iskustva iz HZPERLINK "http://2014.se"2014.se može proceniti.\nTada je za 28.000 izbeglica država imala troškove u visini od 150 miliona evra, tako da će ove godine biti 450 miliona evra, a samo za isplatu "džeparca" to je 40 evra po tražiocu azila mesečno, odnosno 3,4 miliona evra.\nNa osnovu ovih brojki briga o 119.000 izbeglica koji su trenutno u zemlji stajaće državu 801,9 miliona evra, ističe "Kronen cajtung".\nMinistar finansija Hans Jerg Šeling za tekuću godinu predvideo je svotu od milijardu evra.\nDa li će to biti dovoljno za sada je neizvesno, jer država mora da se brine i o zdravlju izbeglica, kao i integraciji, te izbeglička kriza donosi i troškove povećanja broja policajaca, ali i angažovanja vojske u čuvanju granice.\nK2_MORE_IN_THIS_CATEGORY « Veliki požar u Moskvi, 17 mrtvih\tMerkelova odlaže odluku o kandidaturi »


Prethodna 2018. godina bila je izuzetno uzbudljiva što se tiče transfera, a bez ikakve sumnje planetu je najviše ustalasao prelazak Kristijana Ronalda iz Reala u Juventus!\nPortugalski as je punih devet godina nosio dres kraljevskog kluba, sa Madriđanima je osvojio četiri titule u Ligi šampiona, ali... Posle pokoravanja Starog kontinenta ove godine je izrazio želju da ide iz kluba, što je već u junu izazvalo žestoke potrese.\nNagađalo se dugo gde bi Ronaldo mogao da nastavi karijeru, pominjao se prelazak u Mančester junajted, Mančester siti, Pari Sen Žermen, međutim nijedan od pomenutih klubova nije uspeo da se izbori za potpis petostrukog osvajača Zlatne lopte. Ali, jeste Juventus, koji je iznenada izbio u prvi plan i portugalskog asa je doveo za 117 miliona evra.\nTo je šokiralo celu planetu, Ronaldo je doveo veliki kvalitet Juventusu, dok je Real na sve strane tražio njegovu zamenu. I da su Madriđani uspeli u tome, nastali bi, bez ikakve sumnje, tektonski potresi u planeti.\nNajpre su čelnici kraljevskog kluba žestoko “zagrizli” za Nejmara, kog su po svaku cenu želeli da dovedu, čak se činilo i da je brazilski napadač već viđen na “Santjago Bernabeuu”, izgledalo je da se čeka samo potpis, ali nekadašnji napadač Barselone nije prešao, iako Real nije želeo da štedi novac za njegovo dovođenje.\nI to nije sve, Nejmar je u letnjem prelaznom roku bio povezivan i sa povratkom u redove katalonskog velikana, pričalo se o svoti o 200 miliona evra, no do transfera na “Nou Kamp” nije došlo.\nBrazilac nije bilo jedini fudbaler kog je Real želeo da dovede prethodnog leta. Aktuelan je bio i potencijalni dolazak Kilijana Mbapea, za kog je kraljevski klub želeo da plati 180 miliona evropskih novčanica, no čelnici Pari Sen Žermena nisu želeli ni da čuju.\nI to nije bilo sve, Real je zamenu za odlazaćeg Kristijana Ronalda video i u zvezdi Čelsija Edenu Azaru, koji je i sam poručivao da bi želeo da jednog dana pređe u Madrid, ali se sa tim nikako nije slagao engleski tim, pa mu nije padalo na pamet da ga pusti.\nI na kraju, i Lionel Mesi je bio na ceni ove godine i moglo je da se desi da napusti Barselonu, klub u kom je stasao i ostvario najveće uspehe. Njega je želeo da dovede Mančester siti, čiji je menadžer Pep Gvardiola imao želju da ga angažuje za 300 miliona evra i da mu ponudi tri puta veću platu od one koju ima u Barseloni. Nema nikakve dileme, da su se spekulacije ostvarile, to bi dodatno uzdrmalo planetu i došlo bi do žestokih potresa, ali je Mesi sve te priče odbio i nastavio je da predvodi Katalonce do novih uspeha.\nKutinjov transfer najveći\nNajveći transfer u 2018. godini ide uz ime Filipea Kutinja, koji je 6. januara prešao u Barselonu iz Liverpula, i to u neverovatnom transferu vrednom čak 130 miliona evra. Ipak, njegov odlazak nije mnogo poremetio planove “crvenih”, koji su i bez brazilskog veziste došli do finala Lige šampiona.\nNAJVEĆI TRANSFERI U 2018. GODINI\nKristijano Ronaldo Real Juventus - 117 miliona evra\nKepa Arizabalaga Bilbao Čelsi - 80 miliona evra\nTomas Lemar Monako Atletiko Madrid - 70 miliona evra\nRijad Marez Lester Mančester siti - 67,8 miliona evra\nAlison Roma Liverpul - 62,5 miliona evra\nNabi Keita Lajpcig Liverpul - 60 miliona evra\n(*ime i prezime igrača, bivši klub, sadašnji klub, visina transfera)


FZO Srpske: Od danas nova lista lijekova koji se izdaju na recept – mojKontakt portal – Radio Televizija Kontakt\nI sa finansiranjem novih lijekova Fond nastoji da kontinurano poboljša efikasnost liječenja savremenijim terapijama, smanji broj hospitalizacija i unaprijedi kvalitet života oboljelih. Neki od novih lijekova od sutra će biti dostupni na Listi A, gdje je participacija 10 odsto za one koji nisu oslobođeni plaćanja ove obaveze, a osiguranici koji su oslobođeni plaćanja participacije ne plaćaju ništa za ove lijekove – napominju iz FZO Srpske.\nNa Listu A uvršten je i novi lijek za dijabetes tipa dva (“semaglutid”). Naglašavamo da se ovaj lijek nabavlja putem javnih nabavki, pa će osiguranicima biti dostupan nakon sprovedenog tenderskog postupka. Inače, sve nove lijekove propisivaće nadležni ljekari u skladu sa medicinskim indikacija. Osim toga, svi pomenuti lijekovi su savremeniji i omogućiće komforniju primjenu za osiguranike, a istovremeno doprinose i racionalizaciji troškova – saopšteno je iz FZO Srpske.\nPrimjera radi, osiguranicima sa hroničnom srčanom insuficijencijom na preporuku ljekara od sutra će na ovoj listi biti dostupna tri dozna oblika lijeka “sakubitril, valsartan filmtablet”. Ovaj lijek je uvršten na preporuku Udruženja kardiologa Srpske koji smatraju da će se uvođenjem ovog lijeka smanjiti broj hospitalizacija i poboljšati kvalitet života oboljelih – naglašavaju iz FZO Srpske.\nOve novine su dokaz da Fond osluškuje potrebe struke i osiguranika u cilju poboljšanja efikasnosti liječenja i u skladu sa mogućnostima uvrštava nove terapije na Listu lijekova koji se izdaju na recept – ističu iz FZO Srpske.\nTako da će od sutra čak pet generičkih lijekova za oboljele od hronične opstruktivne bolesti pluća nalaziti na Listi A, što je velika finansijska olakšica za oboljele od ove bolesti. S obzirom na to da je riječ o lijekovima koji se koriste u terapiji hronične opstruktivne bolesti pluća, koja je u stalnom porastu, prebacivanjem ovih lijekova na Listu A, gdje je manje lično učešće osiguranika u troškovima lijekova, nastoji se smanjiti progresija ove bolesti, kao i sve njene komplikacije – napominju iz FZO Srpske.


Načelnik Fazlić: Armija R BiH je bila najčasnija armija u historiji ratovanja\nYou are at:Home»BIH»Načelnik Fazlić: Armija R BiH je bila najčasnija armija u historiji ratovanja\nBy Alma Omerović on\t 15/04/2021 0 Comments\nNa današnji dan, prije 29 godina, Odlukom Predsjedništva Republike Bosne i Hercegovine, sve oružane formacije, na cijeloj teritoriji naše domovine, stavljene su pod jedinstvenu komandu štabova Teritorijalne odbrane.\nUpravo zbog historijskog, vojnog i političkog značaja te odluke, 15. april 1992. godine je određen kao Dan Armije Republike Bosne i Hercegovine i Taj dan, s ponosom i dostojanstveno obilježavamo.\nArmija Republike Bosne i Hercegovine je bila antifašistička, odbrambena, oslobodilačka i najčasnija Armija u historiji ratovanja.\nNjeni pripadnici su pred daleko moćnijim neprijateljem odbranili državu BiH i narode koji u njoj žive.\nČinjenice govore da su pripadnici Armije goloruki ili sa skromnim naoružanjem, hrabrim srcem uz božiju pomoć izvojevali neke od najvećih pobjeda na ratištima širom naše domovine i to je bilo ” Čudo bosanskog otpora “.\nSvi mi imamo obavezu da govorimo i prenosimo istinu o brutalnoj agresiji na našu domovinu i herojskoj borbi naše Armije.\nNa kraju povodom 15. aprila Dana Armije Republike BiH najiskrenije čestitke upućujem svim pripadnicima Armije R BiH , porodicama šehida i poginulih boraca, ratnim vojnim invalidima, demobilisanim borcima , dobitnicima najvećih ratnih priznanja , veteranima Armije R BIH i svim ostalim istinskim patriotama naše domovine BiH.\nPrevious ArticleNa današnji dan osnovana je Armija Republike BiH\nNext Article U Federaciji BiH ipak neće biti skraćivanja policijskog sata


Saradnja Općine Novo Sarajevo i JU „Služba za zapošljavanje KS“ - Općina Novo Sarajevo\nSaradnja Općine Novo Sarajevo i JU „Služba za zapošljavanje KS“\nObjavljeno: 11 April 2018\nPotpisan Memorandum o razumijevanju i saradnji u cilju realizacije Programa aktivne politike zapošljavanja, putem poslovne i stručne saradnje\nNačelnik Općine Novo Sarajevo Nedžad Koldžo i Midhat Osmanbegović direktor JU “Služba za zapošljavanje Kantona Sarajevo“ 11. aprila potpisali su Memorandum o razumijevanju i saradnji sa ovom javnom ustanovom u cilju realizacije Programa aktivne politike zapošljavanja, putem poslovne i stručne saradnje.\nRadi se o provođenju zajedničkih aktivnosti kroz programe zapošljavanja, obuke, dokvalifikacije, prekvalifikacije nezaposlenih osoba, te drugih programa od obostranog interesa u ovoj oblasti, a sa ciljem smanjenja nezaposlenosti i otvaranju novih radnih mjesta na području općine Novo Sarajevo.\nU svom obraćanju, općinski načelnik Nedžad Koldžo istakao je da se radi o tri segmenta koji će se realizovati kroz pojedinačne podsticajne mjere definisane u okviru Programa aktivne politike zapošljavanja koju provodi Općina Novo Sarajevo 2018. godine.\n- U Budžetu za 2018. godinu u Programu aktivne politike zapošljavanja obezbijedili smo sredstva u iznosu od 400.000 KM, od koji je 280.000 KM predviđeno za stručno osposobljavanje bez zasnivanja radnog odnosa, subvencije za prekvalifikaciju, dokvalifikaciju i specijalizaciju nezaposlenih lica i boračke populacije, te sufinansiranje samozapošljavanja po Javnom pozivu, istakao je načelnik Koldžo.\nOvaj Program omogućit će nezaposlenim licima sticanje radnog iskustva kod poslodavaca sa područja Općine, kraće trajanje nezaposlenosti osoba bez radnog iskustva, obuku, dokvalifikaciju, prekvalifikaciju i specijalizaciju boračke populacije i drugih nezaposlenih lica, zatim pokretanje samostalne djelatnosti nezaposlenih osoba sa evidencije Biroa Novo Sarajevo.\nPored navedenih aktivnosti, ove godine u okviru pomenutog Programa zapošljavanja planirana je i realizacija provođenja kreditno – garantnog fonda za pokretanje „start up“ biznisa, kao i inkubatora poslovnih ideja za „start up“ biznis, a koji će obuhvatiti različite kategorije stanovništva poput mladih, boračke populacije, socijalne kategorije, žena i slično.\nDirektor JU “Služba za zapošljavanje KS“ Midhat Osmanbegović istakao je da će se realizacijom ovog projekta poboljšati postojeća dobra poslovna saradnja sa Općinom Novo Sarajevo s obzirom da je ovo jedan od projekata koji će dati konkretne rezultate u oblasti zapošljavanja i stručnog osposobljavanja.